PENANDA TUMOR(TUMOR MARKER), BOLEH GUNA UNTUK SARING KANSER ATAUPUN TIDAK?

“Saya ada satu pakej ambil darah ini Puan. Dalam pakej ini semua jenis ujian kita masukkan. Sekali dengan ujian untuk menentukan Puan ada kanser ataupun tidak. Puan berminat tak?”

Bila diajukan soalan sebegini, sudah tentu kebanyakkan daripada kita berminat. Dengan ambil darah sahaja, boleh tahu keadaan satu badan. Termasuk sekali tahu ada kanser ataupun tidak. Tapi tahukah anda bahawa pengambilan darah tidak boleh dijadikan salah satu cara untuk tahu sama ada anda mempunyai kanser ataupun tidak?

Salah satu ujiian darah yang ‘konon’nya boleh mengetahui seseorang itu ada kanser ataupun tidak adalah ‘Tumor Marker’ ataupun dalam bahasa melayunya Penanda tumor.

Penanda tumor merupakan kompaun yang dihasilkan oleh sel kanser ataupun sel yang normal disebabkan kesan daripada kanser yang berlaku. Kompaun ini boleh dijumpai dalam darah, air kencing, najis air besar, cecair daripada badan dan beberapa tempat lagi bergantung kepada jenis kanser

Pelbagai jenis penanda tumor sebagai contoh:

Carcinoembrayonic antigen/CEA: selalunya tinggi pada kanser ususAlpha-fetoprotein/AFP: Selalunya tinggi pada kanser hati dan germ cell cancerCA 19-9: Selalunya tinggi pada kanser pankreasCA-125: Selalunya tinggi pada kanser ovariCA 15-3: Selalunya tinggi pada kanser payudaraProstate specific antigen/PSA: selalunya tinggi pada kanser prostatDan banyak lagi

Tetapi perlu diketahui bahawa semua ujian diatas tidak dapat mengesahkan seseorang itu mempunyai kanser ataupun tidak. Ini kerana ujian tersebut tidak mempunyai kepekaan(sensitivity) dan Kejituan(specificity/accuracy) yang tinggi.

Penanda tumor ataupun ‘tumor marker’ tidak boleh digunakan sebagai salah satu cara untuk mengetahui seseorang itu mempunyai kanser ataupun tidak. Ianya salah dan tidak beretika

Syarat untuk sesuatu ‘test’ ataupun ujian itu digunakan untuk saringan kanser adalah  ia wajib mempunyai kepekaan dan kejituan yang tinggi

Dalam bahasa inggeris kepekaan ini bermaksud ‘sensitivity’. Sesuatu ujian saringan kanser perlulah sensitif untuk mengesan pesakit kanser. Ini kerana kita tidak mahu pesakit yang mempunyai kanser terlepas ketika menjalankan ujian tersebut.

Sebagai contoh ada 100 orang yang mempunyai kanser usus. Kita guna satu ujian yang dikatakan boleh kesan kanser usus. Daripada ujian tersebut ia dapat kesan 99 orang positif mempunyai kanser. 1 lagi negatif. Ini bermaksud kepekaan ujian tersebut adalah 99%. Ujian seperti ini sesuai untuk dijalankan sebagai saringan kanser

Kita tidak mahu ujian saringan kanser yang mempunyai kepekaan yang sangat rendah ini kerana ia akan menyebabkan ramai daripada pesakit yang sebenarnya mempunyai kanser terlepas daripada rawatan.

Kita ambil satu contoh kepekaan ujian sebanyak 50%. Jika ada 100 orang yang mempunyai kanser, hanya 50 orang sahaja yang dapat dikesan positif kanser daripada ujian tersebut. 50 orang lagi tidak tahu dia mempunyai kanser sehinggalah kanser itu merebak ke seluruh badan dan menghasilkan simptom.

Ujian seperti ini hanya akan menambah kos perbelanjaan. Dah lah tak tahu ada kanser, bila dah ada simptom, kanser tersebut sudah merebak ke tempat lain.

Sebab itu ujian saringan perlu mempunyai kepekaan yang tinggi.

Dalam bahasa inggeris kejituan in bermaksud ‘specificity’ ataupun ‘accuracy’. Tetapi dalam istilah perubatan kita ambil sebagai specificity

Ia membawa maksud jika ujian itu positif, ia benar-benar mempunyai kanser jenis itu sahaja. Sebagai contoh ujian saringan kolonoskopi iaitu kamera dimasukkan ke dalam saluran usus untuk melihat keadaan dalam usus besar. Jika ada kanser, maka ia adalah spesifik menunjukkan dia ada kanser usus. Tidaklah tiba-tiba dia ada kanser usus sekali dengan kanser payudara.

Bagi tumor marker pula, ia tidak spesfik. Sebagai contoh ‘penanda tumor CEA’, ia akan tinggi jika ada kanser usus. Tetapi ia juga boleh tinggi jika seseorang itu mempunyai kanser ovary. Bahkan, kadang seseorang yang normal pun boleh mempunyai kenaikan bacaan CEA. Oleh itu, Penanda tumor CEA tidak boleh dijadikan sebagai salah satu ujian untuk proses saringan kerana ia tidak spesifik.

Ini adalah gambarrajah untuk kita faham apa maksud kejituan dan kepekaan yang kita  bincangkan di atas.

Titik yang berwarna putih merujuk kepada orang normal. Titik yang berwarna hitam merujuk kepada pesakit kanserWarna merah jambu yang mengelilingi titik pula menunjukkan ujian tersebut POSITIF

Gambar rajah tersebut menunjukkan apa yang akan berlaku jika sesuatu ujian tersebut mempunyai perbezaan daripada segi kepekaan dan kejituan.

Jika sesuatu ujian tersebut mempunyai kepekaan dan kejituan yang tinggi, ia akan dapat memberi keputusan ujian yang positif kepada pesakit kanser dengan tepat.

Tetapi jika ia mempunyai kepekaan dan kejituan yang rendah, maka pesakit yang tiada kanser akan mempunyai keputusan ujian yang positif manakala pesakit yang mempunyai kanser pula mendapat keputusan ujian yang negatif.

Penanda tumor tidak boleh digunakan untuk diagnos kanser

FAKTA yang semua perlu ketahui adalah penanda tumor tidak digunakan untuk membuat saringan kanser. Ini kerana penanda tumor mempunyai kadar kepekaan dan kejituan yang rendah.

Ini adalah disebabkan beberapa perkara1) Ada beberapa jenis penanda tumor yang hanya tinggi ketika kanser sudah merebak. Jika kanser pada peringkat awal, penanda tumor tersebut berada pada bacaan yang normal

2) Ada beberapa penanda tumor yang tidak spesifik. Bermaksud jika ia positif, tidak semestinya ia mempunyai kanser tersebut. Sebagai contoh jika bacaan CEA tinggi, kemungkinan pesakit tersebut mempunyai kanser usus. Tetapi apabila kita lihat di dalam ususnya, tiada kelihatan kanser tersebut. Tetapi kita tidak tahu mungkin bacaan CEA itu tinggi disebabkan hadirnya kanser ovari.

3) Jika bacaannya tinggi, tidak semestinya ada kanser.Ini adalah kerana ujian seperti ini tidak mempunyai kadar kepekaan dan kejituan yang tinggi. Keputusan yang didapati mungkin ‘false positif’ dan ‘false negative’. Iaitu positif tapi tiada kanser ataupun negatif tetapi ada kanser.

Apakah kegunaan penanda tumor kalau macam itu?

Penanda tumor hanya sesuai digunakan untuk melihat sama ada rawatan kanser yang diberikan oleh doktor berkesan ataupun tidak dan ia juga untuk melihat kanser itu berlaku semula ataupun tidak(Recurrent cancer).

Sebagai contoh, jika seseorang mempunyai kanser usus, penanda tumor CEA di ambil dan kelihatan tinggi. Setelah pembedahan dibuat, doktor akan ambil darah balik untuk melihat penanda tumor CEA. Jika bacaannya semakin turun, maka pembedahan yang dibuat adalah berjaya membuang kanser daripada badan pesakit tersebut.

Jika masih tinggi, mungkin kanser sudah merebak ke tempat yang lain.

Ia tidak digunakan untuk diagnos seseorang itu mempunyai kanser

Budaya ambil darah di Malaysia

Terdapat beberapa ‘private lab’(Makmal swasta) yang selalu menjalankan ujian darah. Mereka juga akan menyelitkan ujian darah yang dikatakan mampu mengesan kanser. Bahasa mudahnya adalah mereka membuat saringan kanser dengan cara mengambil PENANDA TUMOR(TUMOR MARKER) walhal ianya adalah salah dan anda diminta untuk membayar lebih untuk ujian tersebut walaupun sebenarnya ujian itu tidak diperlukan

Perbuatan ini mempunyai dua implikasi:1) Ia akan menyebabkan ‘false alarm’ iaitu seseorang itu akan jadi bimbang ketika mana ujian darahnya positif, bacaan penanda tumornya itu tinggi. Sedangkan ia tinggi bukan disebabkan kanser. Tetapi secara semula jadinya tinggi.Pesakit akan pergi ke hospital dan menghabiskan semua duitnya untuk mengetahui kanser apakah yang dia ada sedangkan dia sebenarnya tiada kanser.

2) Ia juga akan menyebabkan ‘false relief’ iaitu dia rasa lega sebab keputusan darah negative, iaitu bacaan penanda tumor rendah. Seolah-olah menunjukkan dia tiada kanser. Dan apa yang merisaukan lagi apabila pesakit sudah mempunyai simptom kanser tetapi dia masih tidak mahu mendapatkan rawatan disebabkan bacaan penanda tumornya itu normal

Ini akan menyebabkan seseorang pesakit yang mempunyai harapan untuk rawatan pada tahapan awal kanser membiarkan kanser tersebut sehinggalah ia merebak ke tempat lain.

SCAMMER DI LUAR SANA

Terdapat juga beberapa doktor dan prof palsu diluar sana yang menggunakan bacaan penanda tumor ini sebagai salah satu cara untuk mengetahui seseorang itu mempunyai kanser ataupun tidak. Ketahui bahawa amalan tersebut adalah salah. Kanser tidak di diagnos dengan menggunakan bacaan penanda tumor. Kanser juga tidak disaring dengan menggunakan bacaan penanda tumor.

Malah menggunakan bacaan tersebut untuk meletakkan tahapan kanser seseorang itu tahap ke berapa. Ini adalah perbuatan yang tidak masuk akal. Tiada doktor di dalam dunia ini yang meletakkan tahap kanser seseorang dengan hanya melihat keputusan darah

Jika ada anda lihat ‘doktor’ yang diagnos kanser selain daripada kanser darah dengan menggunakan ujian darah, maka ketahuilah bahawa dia sedang menipu anda. Nak diagnos kanser darah pun sebenarnya kena ambil sampel daripada sumsum tulang.

Selalunya doktor ataupun prof palsu ini akan merawat dengan menggunakan bahan utamanya iaitu Vitamin B17. Secara kesimpulan, Vitamin B17 tidak lah menyembuhkan kanser.

Terdapat beberapa kaedah saringan kanser di Malaysia dan ianya mengikut jenis kanser sebagai contoh:1) Ujian Pap smear untuk mengesan kanser pangkal rahim(cervix) ataupun tanda-tanda awal sebelum menjadi kanser2) Ujian Immunochemical Faecal Occult Blood test berserta kolonoskopi untuk mengesan kanser usus3) Mammogram untuk mengesan kanser payudara

Saringan-saringan seperti ini mempunyai kadar kepekaan dan kejituan yang tinggi. Sebab itu di klinik kesihatan mahupun di hospital, mereka akan membuat ujian ini dahulu untuk tujuan saringan. Jika positif mempunyai kanser, barulah darah diambil untuk melihat bacaan penanda tumor.


ADAKAH CERMIN MATA BERLUBANG INI DAPAT SEMBUHKAN RABUN ANDA?

Pernah tengok cermin mata berlubang-lubang seperti ini. Ramai daripada penjual cermin mata ini mengatakan ia boleh menyembuhkan rabun. Maksudnya RABUN ITU BOLEH DIHILANGKAN SELEPAS PAKAI CERMIN MATA INI BEBERAPA KALI.

Disamping itu, banyak juga mereka yang menjual cermin mata ini dengan harga yang sangat mahal walaupun keberkesanannya belum lagi teruji.

Kami ingin menerangkan sedikit sebanyak berkenaan dengan masalah rabun dan juga cermin mata yang berlubang-lubang ini.

1) APA ITU RABUN?

Rabun ataupun dalam istilah perubatan dikenali sebagai ‘refractive error'(ralat pembiasan) merupakan salah satu masalah mata dimana pembiasan cahaya didalam mata tidak berlaku dengan tepat.

Ini menyebabkan titik fokus tidak jatuh secara tepat di atas retina dan menyebabkan pandangan menjadi kabur.

2) Terdapat 3 jenis ‘Refractive error'(Ralat pembiasan) iaitu:

Rabun jauh(nearsightedness). Individu mungkin mempunyai bebola mata yang panjang menyebabkan titik fokus cahaya terletak dihadapan retina.Rabun dekat(farsightedness). Individu mungkin mempunyai bebola mata yang pendek menyebabkan titik fokus cahaya terletak dibelakang retina.Astigmatism. Orang kita selalu memanggil masalah ini sebagai ‘Silau’. Tetapi sebenarnya istilah tersebut tidak tepat bagi menggambarkan Astigmatism. Bagi artikel ini saya masih menggunakan istilah silau supaya semua tidak keliru

3) APA ITU ASTIGMATISM(silau)?

Astigmatism merupakan salah satu jenis ‘refractive error’ dimana dalam masalah ini jumlah titik fokus menjadi lebih daripada satu.

Ia disebabkan keadaan kornea yang tidak rata. Ini menyebabkan cahaya yang melintasi permukaan kornea terbias tidak sekata dan mempunyai banyak titik fokus.

4) CERMIN MATA BERLUBANG TIDAK BOLEH SEMBUHKAN RABUN

Cermin mata berlubang-lubang seperti ini hanya membantu mereka yang mempunyai masalah Astigmatism(silau) sahaja.

Ini kerana apabila kita menggunakan cermin mata seperti itu, cahaya yang masuk ke dalam mata akan berkeadaan lurus dan menyebabkan hanya satu titik fokus sahaja yang terhasil.

Disebabkan perkara itu, pemandangan mata akan menjadi lebih jelas apabila menggunakan cermin mata tersebut.

Tetapi pemandangan tersebut akan menjadi terang apabila sedang menggunakan cermin mata itu sahaja. Setelah cermin mata itu ditanggalkan, individu yang mempunyai masalah astigmatism masih akan berhadapan dengan pandangan yang kabur. Ini kerana pemakaian cermin mata yang berlubang ini tidak akan punca kepada astigmatism itu iaitu kornea yang tidak rata tadi

Sebagai tambahan, perlu diketahui bahawa rabun adalah masalah pada struktur mata. Penggunaan cermin mata kaca ataupun berlubang-lubang seperti itu tidak akan menyembuhkan penyakit ini.

Jika benar-benar tidak mahu menggunakan cermin mata ataupun kanta lekap, maka pembedahan seperti LASIK perlu dijalankan untuk membetulkan balik struktur mata.

Kesimpulan kami: Penggunaan cermin mata berlubang-lubang ini tidak akan menyembuhkan rabun anda. Ia akan menjelaskan pemandangan anda ketika memakainya sahaja


Produk Suplemen yang ada Resveratrol. Bagus ke?

Ramai daripada penjual produk suplemen yang sentiasa mengura-urakan kebaikkan dan keberkesanan Resveratrol dalam menyembuhkan, merawat dan mengawal sesuatu penyakit. Malah ada di antaranya mengatakan ia mampu menyembuhkan kanser dan juga memanjangkan umur.

Disini kami ingin menceritakan sedikit sebanyak berkenaan fakta sebenar Resveratrol

Kompaun Resveratrol pertama kali ditemui oleh Michio Takaoka pada tahun 1939 apabila dia berjaya mengkestrak kompaun tersebut daripada tumbuhan Veratrum album dan kemudian daripada ‘Japannese Knotweed’.

2) Bila mula kompaun ini terkenal?

Kompaun ini tidaklah terkenal pada awalnya sehinggalah seorang ahli biologi daripada universiti Harvard iaitu David Andrew Sinclair menemukan bahawa kompaun resveratrol ini mampu memanjangkan usia cacing dan lalat di dalam kajiannya.

Bukan setakat itu, dia juga telah menunjukkan bahawa resveratrol dapat memanjangkan usia tikus dalam kajiannya . Ini membuatkan David Sinclair yakin bahawa kompaun resveratrol merupakan salah satu kompaun ajaib di dunia,

David Sinclair juga pernah membuat kenyataan bahawa Resveratrol adalah kompaun yang ajaib dan pada masa hadapan akan digunakan oleh orang ramai bagi membantu dalam penyakit kronik. Kenyataan David Sinclair tersebut membuatkan penjualan suplemen yang berasaskan kompaun resveratrol naik mencanak pada tahun 2006.

3) Apakah itu Resveratrol?

Kompaun resveratrol yang disebut-sebut dalam makanan tambahan tersebut contohnya adalah sebenarnya sejenis stilbenoid phenol yang dihasilkan tumbuhan sebagai tindak balas apabila berlaku ‘kecederaan’ atau serangan pathogen.

Sumber resveratrol yang paling banyak adalah dibahagian kulit buah-buahan seperti anggur dan pelbagai jenis berry. Kompaun ini terdapat paling tinggi dalam ekstrak wine dan minuman beralkohol itu sendiri terutamanya red wine.

Proses pemeraman dengan kulit buah anggur itu sendiri menghasilkan amaun resveratrol yang signifikan. Sebab itulah amaun resveratrol lebih tinggi dalam red wine berbanding white wine (white wine dihasilkan dari anggur tanpa kulit, hanya jusnya)

4) Adakah ia suplemen ini mampu mengubati?

Kajian-kajian lanjut juga menunjukkan pengambilan resveratrol tidak mampu memberi kesan positif buat manusia yang menghidap penyakit kardiovaskular seperti masalah jantung dan diabetes.

Cuma ada sedikit perubahan positif buat mereka yang mempunyai masalah tekanan darah sistolik (systolic blood pressure). Resveratrol juga tidak dapat dibuktikan mempunyai kesan positif terhadap kadar metabolisme manusia.

5) Adakah ia suplemen ini mampu memanjangkan umur?

Satu kajian yang menggabungkan beberapa kajian yang lain telah dibuat untuk melihat sama ada benar kompaun resveratrol mampu memanjang umur seseorang ataupun tidak.

Keputusan daripada kajian tersebut menyatakan resveratrol tidak lagi terbukti mampu memanjang umur seseorang.

Kajian menyatakan RESVERATROL belum terbukti memanjangkan usia manusia

5) Fakta penting tentang Resveratrol

Yang ini kena faham betul-beutl

Walaupun kompaun resveratrol sangat mudah diserap oleh tubuh, sama ada diberikan secara dibawah lidah (sepertikapsul GTN untuk sakit jantung) ataupun ditelah terus ke dalam perut(oral). Namun, bioavailability (kehadiran kompaun ini dalam darah setelah diserap tubuh) adalah sangat-sangat rendah. Hanya 0.5% sahaja dari amaun resveratrol yang dimakan dapat berada dalam darah untuk manfaat tubuh.

Ini adalah kerana kompaun ini dimetabolismakan secara ekstensif oleh hati, sel usus(enterocytes) dan juga bakteria dalam usus. Jadi, apabila kita mengambilnya, 99.5% dari resveratrol ini akan terus dikumuhkan oleh tubuh. Tanpa melakukan apapun manfaat (jika ada) dalam tubuh kita!

6) Hasil penguraian resveratrol yang memberi kesan positif?

Ada juga yang mengatakan bahawa hasil penguraian resveratrol(resveratrol metabolite) seperti Glucuronidated dan Sulfated resveratrol itulah yang sebenarnya memberi kesan positif kepada orang yang mengambilnya. Perkara ini menjadi lebih kompleks apabila jumlah metabolite di dalam darah adalah berlainan secara ketara diantara individu yang mengambil Resveraterol.

Ini bermaksud setiap individu mempunyai metabolisma resveratrol yang berlainan. Disebabkan perkara tersebut, kajian keberkesanan pada manusia sangatlah rapuh dan kebanyakkannya tidak boleh diterima pakai disebabkan jumlah metabolite yang berlainan di antara individu dan kehadiran kompaun resveratrol dalam darah itu sendiri sangatlah sedikit

Melihat daripada kehadiran Resveratrol yang sangat rendah di dalam darah dan juga perbezaan ketara di dalam kompaun metabolite resveratrol membuatkan kajian keberkesanan kepada kompaun tersebut tersangatlah diragui. Malah tiada lagi kajian yang mengatakan kompaun tersebut benar-benar memberi kesan positif kepada penggunanya

Kami menasihati kepada para pengguna supaya tidak terpedaya dengan kata-kata penjual produk yang menggunakan Resveratrol sebagai bahan utama. Kerana tiada lagi kajian yang benar-benar menunjukkan keberkesanan produk tersebut

Kepada penjual produk pula, tidak perlu untuk memberi harapan setinggi bulan dan bintang.

Rujukan:1. Walle T. Bioavailability of resveratrol. Ann N Y Acad Sci. 2011 Jan;1215:9-15.

2. Joao Tomé-Carneiro, Mar Larrosa, Antonio González-Sarrías, Francisco A. Tomás-Barberán, María Teresa García-Conesa, and Juan Carlos Espín. Resveratrol and Clinical Trials: The Crossroad from In Vitro Studies to Human Evidence. Curr Pharm Des. 2013 Sep 3; 19(34): 6064–6093.Published online 2013 Sep 3. doi: 10.2174/13816128113199990407

3. Ole Vang, Nihal Ahmad, Clifton A. Baile, Joseph A. Baur, Karen Brown, Anna Csiszar, Dipak K. Das, Dominique Delmas, Carmem Gottfried, Hung-Yun Lin, Qing-Yong Ma, Partha Mukhopadhyay, Namasivayam Nalini, John M. Pezzuto, Tristan Richard, Yogeshwer Shukla, Young-Joon Surh, Thomas Szekeres, Tomasz Szkudelski, Thomas Walle, and Joseph M. Wu. What Is New for an Old Molecule? Systematic Review and Recommendations on the Use of Resveratrol. PLoS One. 2011; 6(6): e19881.Published online 2011 Jun 16. doi: 10.1371/journal.pone.0019881

4. Wood JG, Rogina B, Lavu S, Howitz K, Helfand SL, Tatar M, Sinclair D. Sirtuin activators mimic caloric restriction and delay ageing in metazoans.Nature. 2004 Aug 5;430(7000):686-9. Epub 2004 Jul 14.


Keberkesanan sesuatu produk dibuktikan dengan TESTIMONI. Betul ke?

Testimoni adalah pengalaman pesakit ketika menggunakan produk kesihatan tanpa mengira faktor lain yang mempengaruhinya sebagai contoh ubat daripada doktor

Testimoni wajib menunjukkan kesan yang positif. Kesan yang negatif tidak dianggap sebagai testimoni oleh penjual produk

Kesan yang negatif akan dianggap sebagai ‘Healing Crisis'(krisis penyembuhan).

(Boleh baca berkenaan healing crisis di link ini)

Ramai daripada penjual produk dan juga mesin kesihatan di luar sana yang menggunakan testimoni sebagai salah satu cara untuk membuatkan orang ramai tertarik dengan barang yang mereka jual. Tetapi adakah testimoni boleh diterima pakai dalam membuktikan keberkesanan sesuatu produk terutamanya di dalam bidang perubatan?

Ini menjadi salah satu masalah masyarakat di Malaysia. Penjual dan juga pembeli percaya bahawa testimoni adalah sesuatu yang boleh diterima pakai terutamanya dalam bidang perubatan. Sedangkan perkara tersebut sangat bertentangan dengan amalan dan kefahaman dalam aliran perubatan moden.

Testimoni sesuatu produk didefinisikan sebagai kesan baik ataupun buruk yang terhasil pada seseorang selepas penggunaan sesuatu produk. Perlu diketahui bahawa testimoni tidak boleh digunakan dalam membuktikan keberkesanan sesuatu produk atas beberapa sebab:

Selalunya yang mengambil testimoni ini adalah penjual kepada produk tersebut. Kita tahu bahawa penjual akan cuba membuat keuntungan daripada barang yang ingin di jual. Sangat jarang seorang penjual produk membuat sesuatu perkara yang akan menyebabkan hasil jualan nya berkurangan sebagai contoh dengan memberitahu testimoni-testimoni yang tidak baik kepada pengguna.

Disebabkan perkara tersebut, ia akan menyebabkan penjual menjadi berat sebelah ketika mana mengambil testimoni daripada pengguna. Iaitu mereka akan mengambil testimoni-testimoni yang baik sahaja. Testimoni yang menunjukkan kesan sampingan ataupun ketidak-puashatian pelanggan ketika menggunakan produk tersebut, mereka akan tinggalkan

Oleh itu, tidak perlu diperkatakan lagi. Ia memang akan jadi berat sebelah.

Selalunya testimoni diambil tanpa melihat kepada faktor-faktor yang mempengaruhi keadaan penyakit.

Sebagai contohnya:Ada seorang yang baru sahaja didiagnos mempunyai penyakit kencing manis dan mengambil ubat daripada doktor. Kemudian datang pula penjual produk memperkenalkan produk dia yang dikatakan boleh mengubati kencing manis.

Pelanggan pun makan ubat doktor berserta produk yang dibelinya itu. Apabila bacaan gula semakin turun, si penjual tadi mengatakan bahawa produk dialah yang menyebabkan bacaan gula pelanggan tadi semakin menurun. Walhal, pelanggan tersebut memakan produk kesihatan itu bersama-sama dengan ubat diabetes sekali. Yang menurunkan gula tu adalah ubat diabetes yang diberikan oleh doktor. Bukan produk dia.

Keadaan ini sama seperti pepatah Lembu punya susu, sapi dapat nama.

Testimoni sebenarnya boleh diada-adakan. Bermaksud ia boleh dipalsukan. Kebanyakkan penjual produk di media sosial seperti Facebook dan Instagram suka memperlihatkan perbincangan mereka dengan pelanggan di dalam whatsapps.

Tahukah anda bahawa wujudnya aplikasi whatsapps fake yang boleh digunakan untuk membuat perbincangan palsu. Ia juga selalu digunakan oleh penjual produk untuk menunjukkan wujudnya perbincangan mengenai keberkesanan produk mereka. Sedangkan semua tersebut adalah palsu.

Begitu juga apa-apa yang mereka perkatakan. Betul ataupun tidak kita pun tidak tahu. Tetapi apa yang kita tahu ia boleh diada-adakan.

Sebelum kita menerangkan berkenaan placebo effect. Kita kaji dulu apa itu maksud placeboPlacebo merupakan satu bahan ataupun rawatan yang diberikan kepada pesakit supaya pesakit berfikir dia mendapat rawatan yang sebenar padahal dia tidak diberi sebarang rawatan ataupun ubat yang sebenar.

Kena faham bahawa pesakit tidak langsung tahu ubatan yang mereka ambil itu adalah placebo iaitu ubatan ataupun rawatan palsu

Apabila seseorang merasa lebih sihat ataupun sembuh daripada sesuatu penyakit selepas pengambilan ubatan placebo tersebut, maka fenomena ini dipanggil sebagai Kesan placebo(Placebo effect). Bermaksud ada sesuatu perkara lain yang menyebabkan pesakit itu sembuh. Tetapi yang pastinya ia bukan disebabkan ubat placebo yang diambil.

Di dalam melihat keberkesanan sesuatu ubat, maka kita wajib menguji kesan placebo versus ubatan yang kita beri. Saya bagi contoh kajian:

Ada 100 orang yang akan menjalani ujikaji keberkesanan ubat kencing manis ini.50 orang diberi ubat placebo(Pesakit tidak tahu ubat yang dimakan tersebut adalah placebo)50 orang lagi diberi ubat kencing manis yang hendak diuji

Keputusan menunjukkan:10 orang yang diberi ubat placebo mempunyai penurunan gula dalam darah10 orang yang diberi ubat kencing manis juga mempunyai penurunan gula dalam darah.Peserta yang lain tidak mempunyai penurunan gula.

Jika kita lihat dari keputusan tersebut. Peratusan untuk gula lebih terkawal bagi perserta yang makan ubat dan juga makan ubat placebo adalah sama.

Maka, kita boleh bagi kesimpulan bahawa, ubat kencing manis itu langsung tidak effektif dalam mengurangkan gula kerana ia tiada beza jika kita bagi ubat yang palsu.

Apatah lagi di dalam produk kesihatan. Ia langsung tidak diuji dan kesan placebo produk tersebut langsung tidak dikaji. Adakah layak bagi mereka mengatakan produk mereka mampu merawat pelbagai penyakit. Sudah tentu tidak.

Maksud Penyakit yang ‘self-limiting’ adalah penyakit yang boleh baik sendiri tanpa perlu diberi apa-apa ubat.

Sebagai contoh batuk yang disebabkan jangkitan virus, selsema yang disebabkan jangkitan virus, demam yang disebabkan jangkitan virus, alahan yang berlaku apabila terdedah pada satu-satu bahan yang menyebabkan dia alah, sembelit, cirit-birit dan muntah yang disebabkan jangkitan virus, rasa lemah yang disebabkan jangkitan virus dan pelbagai lagi penyakit.

Sebagai contoh seseorang yang baru sahaja baik demam disebabkan jangkitan virus merasa terlampau letih dan sakit-sakit badan. Pada kebiasaannya perasaan letih dan sakit-sakit badan boleh berlaku lebih kurang seminggu. Ketika dalam jangka masa tersebut, datanglah seorang penjual produk yang mengatakan produk dia dapat merawat pelbagai penyakit.

Selepas 2 – 3 hari minum produk tersebut, maka pesakit tersebut merasa lebih kuat, tiada perasaan letih ataupun sakit-sakit badan. Maka, penjual dan juga pengguna tersebut merasakan bahawa produk itulah yang menyembuhkan dia. Sedangkan sebenarnya tanpa produk tersebut, badan akan sembuh dengan sendirinya. Cuma perlukan masa

Disebabkan perkara ini, kami melihat penjual produk yang mengatakan produknya mampu menyembuh pelbagai penyakit dengan hanya berasaskan testimoni adalah sesuatu yang tidak boleh diterima pakai dan tidak beretika.Oleh itu, kami menasihati para pembaca supaya tidak mempercayai produk yang mengatakan ia mampu merawat pelbagai penyakit seperti kencing manis, darah tinggi, kanser dan sebagainya apatah lagi yang tidak mempunyai notifkasi daripada Kementerian Kesihatan Malaysia.


Daging terproses adalah Punca Kanser

Perkembangan dalam bidang kajian dan perubatan telah memberi kita sedikit sebanyak berkenaan dengan punca kanser. Terbaru didapati punca kepada kanser adalah daging terproses yang boleh meningkatkan risiko seseorang untuk mengalami beberapa jenis kanser

22 pakar daripada 10 negara telah menganalisisa lebih daripada 800 kajian untuk sampai kepada satu kesimpulan. Mereka mendapati pengambilan 50gram daging yang diproses setiap hari meningkatkan risiko kanser usus sebanyak 17%. 50mg daging terproses ini sama seperti 1 ketul ‘hotdog’. Untuk daging merah pula seperti daging lembu, ia mempunyai kebarangkalian untuk meningkatkan risiko terkena kanser usus, pancreas dan juga prostate.

Proses yang terlibat dalam penghasilan daging proses adalah penambahan garam, pengawetan, penapaian dan juga pengasapan(smoking)

Pada tahun 2015, International Agency for Research on Cancer(IARC), telah mengesahkan bahawa DAGING TERPROSES merupakan salah satu penyebab kepada kanser.

IARC merupakan salah satu gabungan kumpulan pakar dan salah satu kerja mereka adalah untuk melihat penyebab-penyebab kepada kanser daripada kajian yang sedia ada.

Daging ‘merah’ adalah daging yang berwarna merah sebelum dimasak. Ianya jelas menggambarkan daging lembu, kambing termasuk daging babi

Daging ‘terproses’ adalah daging merah yang telah menjalani pemprosesan seperti penambahan garam, pengawetan, penapaian dan juga pengasapan(smoking)

Kedua-dua jenis daging ini adalah berbeza dengan daging putih seperti ayam dan ikan yang dimana kedua-duanya tidak meningkatkan risiko kanser

Kini terdapat banyak kajian yang mengatakan kanser usus kerap berlaku pada mereka yang mengambil daging terproses. Bukan itu sahaja, ia juga ada dikaitkan dengan kanser perut dan juga pankreas tetapi ia masih dalam siasatan lagi.

Kajian dan penyelidikan pada tahun 2011 merupakan kajian yang tepat dalam menunjukkan daging terproses adalah penyebab kepada kanser. Dimana  satu kumpulan penyelidik daripada organisasi World Cancer Reasearch Fund(WCRF) telah menggabungkan lebih 800 kajian supaya mereka dapat melihat gambaran secara keseluruhan tentang kaitan diantara daging terproses dengan kanser.

Kajian tersebut mendapati mereka yang selalu makan daging terproses 17% berisiko untuk mengalami kanser usus berbanding dengan mereka yang mengambil sedikit sahaja

Saintis masih lagi sedang mencari punca bagaimana daging merah dan daging terproses menjadi punca kanser.Tetapi ia masih disebabkan bahan kimia yang terdapat di dalam daging tersebut

Dalam daging merah, masalah itu bermula daripada bahan yang dinamakan sebagai haem iaitu salah satu pigmen merah di dalam sel darah merah(Haemoglobin). Kompaun haem ini diuraikan di saluran permakanan menjadi kompaun lain iaitu kompaun N-nitroso. Kompaun ini dikatakan merosakkan sel-sel yang menyelaputi dinding usus. Oleh itu, sel pada dinding usus perlu membahagi dengan lebih cepat untuk memperbaiki dinding yang rosak.

Pembahagian sel yang cepat inilah yang menyebabkan kesalahan ketika replikasi DNA yang menyebabkan sel kanser terhasil.

Bagi daging terproses pula, ia mengandungi bahan pengawet seperti kompaun nitrate dan menyebabkan penghasilan lebih banyak N-nitroso kompaun di dalam saluran permakanan.

Memasak daging pada suhu yang tinggi seperti memanggang juga boleh menyebabkan terhasilnya kompaun lain yang boleh menjadi punca kanser.

Apa pun mekanisma penyebab kepada kanser, IARC telah menemukan bahawa daging terproses merupakan PENYEBAB KANSER.Apabila IARC melihat kepada bukti dan kajian, mereka akan meletakkan bahan-bahan tersebut ke dalam beberapa kumpulan seperti dalam gambar dibawah.

Daging terproses telah diklasifikasikan pada kumpulan 1(group 1) sebagai PENYEBAB kepada kanser iaitu satu kumpulan penyebab kanser yang sama seperti merokok dan juga meminum alkohol. Mungkin ini berbunyi seperti sesuatu yang sangat merisaukan. Tetapi perlu diingatkan bahawa klasfikasi tersebut menunjukkan keyakinan IARC terhadap penyebab kanser tersebut bukan berapa banyak peratusan manusia yang boleh terkena kanser disebabkan makan daging terproses.

Mungkin perumpamaan yang diberi oleh professor ini dapat membantu kita memahami perkara tersebut:

As Professor Phillips explains, “IARC does ‘hazard identification’, not ‘risk assessment’.

“That sounds quite technical, but what it means is that IARC isn’t in the business of telling us how potent something is in causing cancer – only whether it does so or not”, he says.

To take an analogy, think of banana skins. They definitely can cause accidents, explains Phillips, but in practice this doesn’t happen very often (unless you work in a banana factory). And the sort of harm you can come to from slipping on a banana skin isn’t generally as severe as, say, being in a car accident.

But under a hazard identification system like IARC’s, ‘banana skins’ and ‘cars’ would come under the same category – they both definitely do cause accidents.

Kita boleh cuba memahaminya dengan melihat perbezaan diantara orang merokok dan mengambil daging terperoses seperti dalam gambar dibawah.

Pada 2011, saintis mendapati 3 daripada 100 kes kanser di UK disebabkan pengambilan daging merah dan daging terproses berbanding dengan 64,500 kes setiap tahun yang disebabkan merokok(ataupun 19 peratus daripada pesakit kanser)

Tiada pun disini yang menyatakan pengambilan 1 hidangan yang mengandungi daging adalah tidak baik. Apa yang dimaksudkan disini adalah pengambilan daging terproses dan daging merah yang selalu pada jangka masa yang lama adalah tidak baik untuk kesihatan kita kerana ia boleh menyebabkan kanser.

Daging dengan pengambilan yang sederhana adalah bagus untuk nutrisi sebagai sumber protein, zat besi dan zat zink.

Ini adalah soalan yang susah untuk dijawab kerana kajian sebelum ini tidak memberi konklusi berapa banyak daging yang boleh dimakan. Apa yang boleh dikatakan adalah mereka yang mengurangkan pengambilan daging merah dan daging terproses mempunyai risiko yang kurang untuk terkena kanser.

Oleh itu, jika anda seorang yang mengamalkan diet yang mempunyai banyak daging dan ingin mengelakkan kanser, anda mungkin perlu fikir untuk mengurangkan kuantiti daging tersebut. Anda juga boleh menukarkan daging tersebut dengan daging ‘putih’ seperti ayam dan ikan. Seperti yang kami katakan di atas, tiada kajian yang menunjukkan pengambilan ayam dan ikan menjadi punca kanser.

Jadi nasihat kami di sini1) Lebihkan pengambilan sayur dan buah-buahan2) Kurangkan pengambilan daging merah terutamanya DAGING TERPROSES3) Ambillah secara sederhana

Jika pengambilan sederhana, badan akan sihat dan akan mengelakkan diri kita daripada terkena kanser.

Kecuali merokok. Merokok memang tidak baik untuk anda walaupun pada kuantiti yang sedikit.

Rujukan:1. http://scienceblog.cancerresearchuk.org/2015/10/26/processed-meat-and-cancer-what-you-need-to-know/2. Carcinogenicity of consumption of red and processed meat. Bouvard, Véronique et al. The Lancet Oncology , Volume 16 , Issue 16 , 1599 – 1600


Pengambilan produk berasaskan soya ketika mengandung menyebabkan bayi kena ekzema?

Pelbagai zat nutrient diperlukan ketika ibu-ibu sedang mengandung untuk memastikan perkembangan bayi yang optimal. Pelbagai produk yang dijual dipasaran turut memberi saranan pengambilan produk yang berasaskan soya yang dikatakan turut menyebabkan masalah kulit(eczema/ekzema) pada bayi.

Antara sebab2 utama pengambilan produk2 berasaskan soya ini adalah kerana ianya diiklankan sebagai penyumbang tenaga sepanjang kandungan.

Banyak kajian telah dijalankan keatas pengambilan soya ketika mengandung kerana bahan yang digunakan turut mengandungi beberapa jenis kelas protein yang boleh menyebabkan masalah alahan(allergenic).

Perkara ini dinilai daripada:

1) sumber soya tersebut(GMO atau non-GMO)

2) berapa lama pengambilan(sepanjang kandungan atau jangkamasa tertentu)

3) jumlah yang diambil(per serving),

4) jenis soya tersebut(diproses atau tidak)

5) perbandingan dengan makanan pada masa yang sama(ikan, marjerin, yogurt, butter)

6) masalah penyakit atopy yang lain(asthma dan resdung/allergic rhinitis)

7) Pengambilan bahan berasaskan soya selepas bayi dilahirkan(susu formula, makanan tambahan selepas 6 bulan)

8) Status vaksin ibu dan anak(ATT ketika mengandung, vaksin berkala untuk bayi)

Antara perkara2 yang disebutkan, hanya kuantiti soya yang diambil ketika mengandung(per serving taken) dan berapa lama pengambilan(jangkamasa) yang menunjukkan causation dan relationship(penyebab dan berhubung kait) pengambilan soya dan masalah ekzema bayi.

Majoriti kajian mendapati pengambilan lebih daripada 30g seminggu(dalam apa2 bentuk) dan lebih lama pengambilan(4 minggu berbanding 9 bulan) berkait rapat dengan timbulnya masalah eczema pada bayi.

Masalah ini adalah disebabkan banyak pemerhatian dan laporan dimana ibu2 yang mengambil produk soya ketika mengandung menyatakan masalah bayi mereka mempunyai masalah kulit ekzema berbanding mereka yang TIDAK mengambil(consume) produk2 yang berasaskan soya ketika mengandung. Anak2 mereka juga turut dinilai pada umur 6 bulan dan 24 bulan.

Ianya bersangkut paut kerana nutrient daripada apa yang si ibu ambil turut mampu mempengaruhi bayi ketika kandungan(in utero). Perkara ini juga dapat dilihat dalam proses untuk antioxidants dan long chain polyunsaturated fatty acids yang turut mampu mempengaruhi perkembangan bayi.

Sebab itu juga pelbagai bahan yang diambil oleh si ibu mampu memberi kesan kepada bayi kerana ianya akan menyebabkan proses dimana bayi tersebut akan terdedah kepada allergen(yang mampu mengaktifkan reaksi imun badan dan menyebabkan ekzema) dan turut juga menyebabkan ‘induced allergen-specific tolarance’ menjadi lebih rendah kerana terdedah kepada bahan asing untuk MASA yang lama dan dalam KUANTITI yang berterusan.

Ini juga turut berlaku kerana ianya adalah sejenis proinflammatory substance(menyebabkan keradangan) kerana sumber protein dalam produk2 tersebut adalah TIDAK SAMA dengan protein yang dikandungi dalam susu ibu.

Sebab yang sama jugalah kenapa susu ibu merupakan sumber diet yang terbaik. Pengambilan produk KETIKA menyusu juga turut menunjukkan masalah yang sama. Ini bermaksud proses yang berlaku ketika bayi masih dalam kandungan tetap berlaku ketika menyusu bayi. Sebab itulah perlu berpantang dengan baik dan tidak mengambil produk sebarangan ketika menyusu bayi anda.

Natto adalah sejenis makanan ruji orang Jepun berasaskan soya(fermented soybean). Kajian turut menunjukkan pengambilan melebihi 3 kali seminggu atau lebih drpd 90g fermented soybean ketika ibu mengandung turut menyebabkan masalah ekzema untuk anak mereka.

Pengambilan produk berdasarkan soya lebih daripada 30g seminggu mampu menyebabkan masalah kulit ekzema terhadap bayi sama ada pada umur 6 bulan atau 2 tahun. Ini disebabkan bayi terdedah kepada pelbagai allergen yang boleh bertindak balas dan menyebabkan sistem imun bayi jadi lebih reaktif terhadap persekitaran.

Prescott SL. Early origins of allergic disease: a review of processes and influences during early immune development. Curr Opin Allergy Clin Immunol 2003;3:125–32

Devereux G, Barker RN, Seaton A. Antenatal determinants of neonatal immune responses to allergens. Clin Exp Allergy 2002;32:43–50

Dutta-Roy AK. Transport mechanisms for long-chain polyunsaturated fatty acids in the human placenta. Am J Clin Nutr 2000

Warner JA, Jones CA, Jones AC, Warner JO. Prenatal origins of allergic disease. J Allergy Clin Immunol 2000;105(suppl):S493–8

Devereux G, Seaton A. Diet as a risk factor for atopy and asthma. J Allergy Clin Immunol 2005;115:1109–17

Bolte G, Frye C, Hoelscher B, Meyer I, Wjst M, Heinrich J. Margarine consumption and allergy in children. Am J Respir Crit Care Med2001;163:277–9

Dunder T, Kuikka L, Turtinen J, Rasanen L, Uhari M. Diet, serum fatty acids, and atopic diseases in childhood. Allergy 2001;56:425–8.

West CE, D’Vaz N, Prescott SL. Dietary immunomodulatory factors in the development of immune tolerance. Curr Allergy Asthma Rep 2011;11:325-33.

Anderson J. W, Johnstone B. M, Cook-Newell M. E. Meta-analysis of the effects of soy protein intake on serum lipids. New England Journal of Medicine. 1995;333:276–282

Lack G, Fox D, Northstone K, Golding J the Avon Longitudinal Study of Parents and Children Study Team. 2003. New England Journal of Medicine, 348, 977–985

Munro I. C, Harwood M, Hlywka J. J, Stephen A. M, Doull J, Flamm W. G, Adlerereutz H. Soy isoflavones: A safety review. Nutrition Review. 2003;61:1–33

Nwaru BI, Erkkola M, Lumia M et al. Maternal intake of fatty acids during pregnancy and allergies in the offspring. Br J Nutr 2012;108:720-32.

Lowe AJ, Thien FC, Stoney RM et al. Associations between fatty acids in colostrum and breast milk and risk of allergic disease. Clin Exp Allergy 2008;38:1745-51

Xu Q, Yajima T, Li W, Saito K, Ohshima Y, Yoshikai Y. Levan (b-2, 6-fructan), a major fraction of fermented soybean mucilage, displays immunostimulating properties via Tolllike receptor 4 signalling: induction of interleukin-12 production and suppression of T-helper type 2 response and immunoglobulin E production. Clin Exp Allergy 2006;36: 94-101


BETUL KE PENGGUNAAN WALKER BAYI MERBAHAYA?

Ramai ibubapa yang mempunyai bayi sudah tidak sabar2 untuk melihat perkembangan si kecil. Apetah lagi untuk membantu proses untuk anak dalam mencapai pelbagai peristiwa penting perkembangan(developmental milestones).

Tetapi sejauh mana perkara2 yang dikatakan membantu dalam perkembangan, seperti walker kanak2 contohnya, benar2 membantu? Bukan sahaja itu malah adakah ianya SELAMAT untuk digunakan?

Walker yang dimaksudkan pula adalah jenis yang mempunyai roda yang mampu bergerak.

Menurut AAP(American Academy of Paediatrics) yang melakukan kajian terhadap penggunaan walker kanak2 ini, berdasarkan pelbagai kajian yang melibat pelbagai umur anak, jenis walker dan sebagainya, mereka telah membuat kesimpulan dan menyarankan penggunaan walker utk kanak2 ini DIHARAMKAN atas beberapa faktor. Antaranya:

1) Ianya terbukti TIDAK membantu dalam membuat kanak2 tersebut belajar berjalan hasil daripada penilaian BERATUS RIBU kanak2.

2) Penggunaan walker juga sebenarnya turut MELAMBATKAN proses belajar berjalan kerana sikecil itu kurang mendapat motor and sensory tactile stimulation(mereka tidak bergerak sendiri tapi dibantu oleh walker)

3) Berisiko untuk mengalami kecederaan terutamanya kecederaan otak/kepala. Paling banyak sekali kes yang berlaku turut melibatkan beedekatan dengan tangga rumah, walaupun yg mempungai pagar tangga untuk menghalang sikecil. Tidak kira dari atas atau bawah tangga.

4) Risiko choking hazard(tercekik mainan) kerana kebanyakan walker ini turut dilengkapi dengan permainan kecil yang mampu tercabut atau rosak secara mekanikal.

5) Kajian juga menunjukkan sebanyak 3 juta kecederaan pelbagai jenis yang dialami akibat penggunaan walker. Kajian juga mendapati bilangan ini sebenarnya lebih tinggi iaitu 10 KALI GANDA sebab tidak semua kes direportkan atau mereka tidak mendapatkan rawatan.

6) Pelbagai kes kecederaan tetap juga berlaku walaupun terdapat pemantauan orang dewasa! Didalam bilik atau kawasan rumah. Sebabnya walker ini kadang kala digunakan sebagai babysitting equipment(penjaga buat kerja, dia biarkan kanak2 tersebut dalam tu walker tu)

7) Standard yang berbeza yang digunakan oleh pengeluar baby walker ni jugak menjadi masalah besar untuk memastikan keselamatan penggunaan dari segi size, ketahanan, hazards walker tersebut.

8) Berdasarkan kajian antara kanak2 yg menggunakan baby walker dan mereka yang tidak(kumpulan kawalan), mereka yang TIDAK menggunakannya sebenarnya belajar duduk, merangkak dan berjalan LEBIH AWAL. Mereka juga turut mendapat pencapaian perkembangan yang lebih tinggi berdasarkan penilaian Bayley yang menilai perkembangan mental mereka.

Oleh itu, seeloknya anda menilai benefit vs risk(manfaat dan risiko) penggunaan baby walker untuk cahaya mata anda. Semestinya ambil keputusan berdasarkan fakta dan kajian yang sahih!

– Kauffman IB, Ridenour M
(1977) Influence of an infant walker on onset and quality of walking pattern of locomotion: an electromyographic investigation.Percept Mot Skills 45:1323–1329.

– Fazen LE III,Felizberto PI
(1982) Baby walker injuries.Pediatrics 70:106–109

– Kavanagh CA,Banco L
(1982) The infant walker: a previously unrecognized health hazard. Am J Dis Child136:205–206.

– Rieder MJ,Schwartz C,Newman J
(1986) Patterns of walker use and walker injury. Pediatrics 78:488–493

– Chiavello CT,Christoph RA,Bond GR
(1994) Infant walker-related injuries: a prospective study of severity and incidence. Pediatrics 93:974–976

– Ridenour MV
(1982) Infant walkers: developmental tool or inherent danger. Percept Mot Skills55:1201–120

– Morrison CD,Stanwick RS,Tenenbein M
(1996)Infant walker injuries persist in Canada after sales have ceased. Pediatr Emerg Care 12:180–18


Ambil gula banyak menyebabkan kolesterol tinggi. Korang tahu tak?

Makcik takde kencing manis. Makcik takde darah tinggi. Ambil minyak pun sedikit.Tetapi kenapa cholesterol makcik tinggi ni doktor oi??

Ramai daripada kita tahu bahawa gula menyebabkan kencing manis dan obesiti. Tetapi ramai yang tidak tahu bahawa gula juga menyebabkan kolesterol tinggi. Perkara ini sangat berkait rapat dengan metabolisma gula di dalam badan kita.

Jika nak faham kenapa makan gula boleh meningkatkan kadar kolesterol dalam badan, anda kena faham perkara ini dahulu iaitu:

Metabolisma gula dalam penghasilan kolesterol

Bila kita cakap tentang metabolisma gula ini secara asasnya ia adalah proses bagaimana penguraian gula berlaku sehingga ia menghasilkan tenaga atau produk lain seperti lemak, cholesterol dan hormone

Metabolisma gula dalam penghasilan tenaga berlaku di dalam sel. Apabila gula memasuki sel badan, ia akan diuraikan menjadi acetyl CoA supaya ia boleh masuk ke dalam peringkat lain dan digunakan dalam penghasilan tenaga.

Jika seseorang itu banyak menggunakan tenaga sebagai contoh melakukan kerja berat, bersenam dan sentiasa aktif, maka kompaun acetyl CoA tersebut akan ditukarkan menjadi tenaga di dalam Mitochondria.

Mitochondria ini adalah salah satu organelle di dalam sel. Anggap jelah mitochondria ni macam organ dalam badan. Organ dalam badan kan banyak dan mempunyai fungsi yang berlainan. Jantung untuk pam darah. Buah pinggang untuk buang urea dan creatinine dan kawal jumlah garam dalam badan. Begitu juga dalam sel. Ada organ-organnya seperti ribosom, mitochondria dan lain-lain lagi. Fungsi mitochondria adalah untuk menghasilkan tenaga daripada metabolisma gula, lemak dan protein.

Jika seseorang itu tidak menggunakan jumlah tenaga yang banyak, maka acetyl CoA ini perlu disimpan dalam bentuk yang lain seperti lemak dan juga KOLESTEROL.

Sebab itulah jangan terkejut jika anda sihat, tetapi anda mempunyai bacaan kolesterol yang tinggi dalam darah.

Makan makanan yang banyak kolesterol takpe?

Berdasarkan saranan yang dikeluarkan oleh Jabatan pertanian US(US department of agriculture), mereka mengatakan bahawa kolesterol merupakan satu bentuk nutrien yang tiada masalah jika diambil secara berlebihan. Jangan terkejut pula kenapa jabatan pertanian yang bagi kenyataan tersebut kerana dibawah jabatan tersebut wujudnya pusat polisi nutrisi dan promosi(Center for Nutrition Policy and Promotion) di mana ia terlibat dengan penghasilan ‘Dietary guideline’

Ini adalah kenyataan daripada USDA dietary guideline

Cholesterol is not a nutrient of concern for overconsumption.

Kalau di US banyak berita yang viral terhadap kenyataan ini. Ada yang mengatakan tidak mengapa makan banyak-banyak kolesterol sebab ia tidak akan diserap ke dalam badan. Tidak mengapa kalau kolesterol tinggi dalam badan, ia tidak akan menyebabkan sakit jantung, stroke dan sebagainya.

Big Pharma yang menjual ubat kolesterol hanya mengaut keuntungan secara buta-buta kerana kolesterol tidak menyebabkan sakit jantung. Dan banyak lagi kisah konspirasi yang keluar selepas itu.

1) Makan makanan yang ada kolesterol tidak menyebabkan kenaikkan kolesterol yang tinggi di dalam darah. Ini disebabkan kebanyakkan bentuk kolesterol dalam makanan adalah bentuk kolesterol yang berester(esterified cholesterol) di mana kolesterol jenis ini sangat sukar di serap oleh usus. Satu kajian iaitu Shin et al(2013) menunjukkan pengambilan telur setiap hari tidak menyebabkan kenaikkan serum kolesterol dalam badan. Kita tahu telur tinggi dengan kolesterol tetapi pengambilannya tidak menyebabkan kenaikkan jumlah kolesterol dalam badan.

Walau bagaimanapun dalam kajian yang sama juga menunjukkan pengambilan telur oleh mereka yang mempunyai kencing manis meningkatkan risiko untuk terkena penyakit strok dan sakit jantung.

2) Jumlah kolesterol dalam badan kita majoritinya adalah dihasilkan oleh badan kita sendiri. Sebab itu, jika kita ingin merawat pesakit yang mempunyai kolesterol tinggi kita akan bagi ubat jenis statin. Iaitu sejenis ubat yang akan merencat penghasilan kolesterol di dalam badan. Bukan daripada cholesterol di dalam makanan.

3) Kolesterol dihasilkan oleh metabolisma gula yang akan menjadi acetyl CoA. Jika tidak digunakan Acetyl CoA akan ditukarkan menjadi kolesterol dan juga lemak

3) Walaupun cholesterol dalam makanan tidak diserap dengan baik oleh usus, tidak bermakna anda boleh makan-makanan yang berkolesterol tinggi sesuka hati seperti daging yang banyak lemak dan sebagainya. Kerana kita tahu bahawa makanan yang berkolesterol tinggi juga mempunyai lemak tepu(saturated fat) yang tinggi juga.

Dan pengambilan lemak tepu yang tinggi juga akan menyebabkan kenaikkan dalam paras kolesterol dalam darah.

Malah pengambilan kolesterol yang tinggi pada pesakit yang mempunyai kencing manis juga akan menyebabkan kenaikan risiko penyakit seperti sakit jantung dan strok

Oleh itu, pengambilan makanan yang mempunyai kolesterol masih perlu dikawal dan tidak boleh diambil dengan sewenang-wenangnya

Macam mana nak turunkan kolesterol?

Disini kami sediakan beberapa tips untuk mengurangkan tahap kolesterol dalam darah

1) Kurangkan pengambilan gulaSeperti yang saya katakan gula juga boleh ditukarkan menjadi lemak dan juga KOLESTEROL. Maka, ambillah ia secara berpada-pada.

Ia disebabkan hasil metabolisma tersebut menjadi satu kompaun iaitu Acetyl CoA. Kompaun inilah yang menjadi unit asas bagi penghasilan kolesterol

2) Kurangkan pengambilan lemak terutamanya lemak tepu(saturated fat) dan juga lemak trans(trans fat).

Lemak tepu ini bermaksud ikatan kimia diantara rantaian unsur karbonnya telah penuh ataupun ‘tepu’ dengan unsur hydrogen. Sebab itu kita panggil lemak tepi

Lemak tak tepu pula bermaksudn ikatan kimia diantara rantaian unsur karbonnya belum lagi tepu dengan unsur hydrogen. Unsur hydrogen masih lagi boleh dimasukkan ke dalam rantain karbon tersebut dengan menggunakan proses kimia iaitu proses penghidrogenan(hydrogenation)

Lemak trans pulak adalah sejenis lemak tak tepu. Tetapi bagaimana struktur ikatan kimia pada tempat yang tidak tepu itu berbentuk ‘trans’. Jika ia berbentuk ‘cis’, lemak tersebut adalah lebih baik. Lemak trans nih selalunya wujud apabila kita menggunakan minyak sayuran berkali-kali. Dan ia juga wujud sangat banyak di dalam lemak sayuran yang ditukarkan kepada lemak tepu dengan menggunakan proses ‘hydrogenation’.

Sebagai contoh yang banyak lemak trans adalah Marjerin

Kajian menunjukkan pengambilan lemak trans adalah lebih berbahaya berbanding dengan lemak tepu yang sebenar iaitu daripada haiwan sebagai contoh butter.

Terdapat juga jenama yang meletakkan nama produknya ‘butter***’ tetapi ia sebenarnya bukan butter. Ia adalah marjerin. Oleh sebab itu, jika anda nak beli butter pastikan ia adalah butter yang original. Anda boleh tahun dengan melihat kandungan di belakang produk tersebut. Jika ia tulis bahan-bahannya daripada minyak sayuran, maka ia bukan butter yang original. Butter yang original adalah daripada susu haiwan.

Selain itu, anda juga boleh kurangkan kolesterol dengan

3) Mengurangkan berat badan4) Melakukan senaman5) Kalau tinggi sangat bacaan kolesterol, baru kita bagi ubat kolesterol

Kena ingat ya, kita tak suruh untuk tinggalkan gula secara sepenuhnya. Kita tak suruh tinggalkan lemak secara sepenuhnya. Tetapi apa yang kita nak adalah pengambilan makanan yang seimbang. Lemak ambil secara secukupnya, gula ambil secara secukupnnya, protein pun sama dan sayur-sayuran pun sama. Disamping itu tidak lupakan juga senaman

Pengganti manis pula macam mana?

Mungkin kesan pengambilan pengganti rasa manis seperti stevia dan aspartame itu kita akan bincang pada post yang lain. Tetapi apa yang kami nak pembaca faham adalah kita kena kawal ketagihan kita pada makanan yang berasa manis. Maksudnya kita faham kalau kita nak makan benda manis boleh, tapi pada kadar yang sepatutnya

Pengganti manis itu hanya akan menggantikan kemanisan kita pada benda lain sahaja. Ia tidak merawat perasan ketagihan kita. Sebab itu, kita sendiri kena berusaha untuk mengurangkan pengambilan makanan yang manis dan mengawal ketagihan tersebut.

Tanyalah mana-mana pakar permakanan ataupun pakar nutrisi, mereka tidak akan mengesyorkan pengganti gula. Tetapi apa yang mereka hendak adalah bagaimana kita kawal cara permakanan kita. Itulah yang paling utama.

Ada ilmu nak makan apa. Makan apa yang boleh banyak. Makan apa yang kena sedikit. Itu yang nak kena tahu. Itu yang penting

Scientific Report of the 2015 Dietary Guidelines Advisory Committee. Part D. Chapter 1: Food and Nutrient Intakes, and Health: Current Status and Trends. https://health.gov/dietaryguidelines/2015-scientific-report/06-chapter-1/d1-2.aspSiri PW, Krauss RM.Influence of dietary carbohydrate and fat on LDL and HDL particle distributions. Curr Atheroscler Rep. 2005 Nov;7(6):455-9.Eckel RH, Jakicic JM, Ard JD, de Jesus JM, Houston Miller N, Hubbard VS, et al. 2013 AHA/ACC guideline on lifestyle management to reduce cardiovascular risk: a report of the American College of Cardiology/American Heart Association Task Force on Practice Guidelines. Circulation. 2014;129(25 Suppl 2):S76-99. PMID: 24222015. http://www.ncbi.nlm.nih.gov/pubmed/24222015.Shin JY, Xun P, Nakamura Y, He K. Egg consumption in relation to risk of cardiovascular disease and diabetes: a systematic review and meta-analysis. Am J Clin Nutr. 2013;98(1):146-59. PMID: 23676423. http://www.ncbi.nlm.nih.gov/pubmed/23676423Hooper L, Martin N, Abdelhamid A, Davey Smith G. Reduction in saturated fat intake for cardiovascular disease. Cochrane Database of Systematic Reviews 2015, Issue 6. Art. No.: CD011737. DOI: 10.1002/14651858.CD011737.de Souza RJ, Mente A, Maroleanu A, Cozma AI, Ha V, Kishibe T, Uleryk E, Budylowski P, Schünemann H, Beyene J, Anand SS. Intake of saturated and trans unsaturated fatty acids and risk of all cause mortality, cardiovascular disease, and type 2 diabetes: systematic review and meta-analysis of observational studies. BMJ. 2015 Aug 11;351:h3978. doi: 10.1136/bmj.h3978.


Kolesterol dalam makanan tidak akan meningkatkan kolesterol dalam badan. Korang tahu tak?

Pada tahun 2016, United States Department of Agriculture(USDA) telah menarik balik had kuantiti pengambilan kolesterol di dalam makanan. Ini membawa maksud tiada lagi had untuk pengambilan kolesterol di dalam makanan berbanding sebelum ini dimana mereka menghadkan pengambilan kolesterol sebanyak 300mg dalam sehari.

USDA merupakan salah satu badan kerajaan US yang mengawal selia undang-undang yang berkaitan dengan pertanian, perhutanan dan juga MAKANAN. Oleh itu, USDA terlibat secara langsung dalam menentukan diet yang sesuai untuk permakanan penduduk di US.

Setelah membuat penelitian dan perbincangan, pada tahun lepas USDA telah mengeluarkan garis panduan diet yang terbaru untuk penduduk di US dan salah satu perubahan besar dalam garis panduan itu adalah penarikkan balik had pengambilan kolesterol.

Kami ambil kata-kata daripada Garis panduan tersebut:

“Previously, the Dietary Guidelines for Americans recommended that cholesterol intake be limited to no more than 300 mg/day. The 2015 DGAC will not bring forward this recommendation because available evidence shows no appreciable relationship between consumption of dietary cholesterol and serum cholesterol, consistent with the conclusions of the AHA/ACC report. CHOLESTEROL IS NOT A NUTRIENT OF CONCERN OF OVERCONSUMPTION.”

Sebelum ini USDA telah meletakkan had pengambilan kuantiti kolesterol sebanyak 300mg/hari sahaja untuk seseorang. Pada tahun lepas, USDA telah menarik balik had tersebut dan mengatakan kolesterol bukan nutrient yang perlu dirisaukan jika terlebih pengambilannya.

Keputusan ini dibuat berdasarkan rekomendasi yang diberikan oleh American Heart Association/American College of Cardiology(AHA/ACC) yang mendapati tiadanya kaitan yang rapat antara pengambilan diet kolesterol dan kandungan kolesterol dalam darah

Ini kerana kebanyakkan kolesterol yang berada di dalam makanan merupakan kolesterol yang berbentuk ester( Esterified Cholesterol) dan majoritinya tidak diserap oleh badan.

Jika dilihat, kebanyakkan kolesterol yang diserap itu merupakan kolesterol yang dihasilkan oleh badan kita sendiri iaitu daripada garam hempedu(Bile salt). Kolesterol yang dihasilkan oleh badan ini bukan cholesterol ester dan ianya sangat senang diserap oleh badan kita balik.

USDA mengambil keputusan untuk menarik had pengambilan kolesterol itu berdasarkan satu kajian yang telah dibuat. Kajian ini menggunakan teknik META ANALYSIS dan SYSTEMIC REVIEW, dimana kajian-kajian berkenaan kolesterol sebelum ini dikumpulkan dan dianalisa balik semula untuk mendapat keputusan yang lebih jitu dan tepat.

Kajian tersebut dibuat oleh Shin et al, 2013 di mana mereka mengumpulkan data berkenaan pengambilan telur dan kaitannya dengan penyakit jantung dan kencing manis. Sebagai mana yang kita tahu, dalam satu telur mengandungi cholesterol yang menghampiri 300mg. Oleh itu jika ikut garis panduan USDA yang lama, dalam sehari sesorang itu boleh ambil telur dalam sebiji sahaja.

Tetapi dalam kajian Shin et al, ia menunjukkan cholesterol dalam darah masih sama diantara orang yang makan telur kurang daripada 1 biji seminggu ataupun yang makan telur lebih daripada 1 biji sehari. Maksudnya makan banyak telur pun, kolesterol dalam darah tidak akan naik. Tetapi dalam kajian ini juga menunjukkan risiko untuk mengalami masalah jantung semakin tinggi jika pesakit kencing manis mengambil telur yang berlebihan. Malah pengambilan telur yang berlebihan itu sendiri boleh menyebabkan penyakit kencing manis.

Ini disebabkan seperti yang saya katakan diatas iaitu majoriti kolesterol yang diserap adalah kolesterol daripada badan kita sendiri berbanding kolesterol yang diambil melalui diet.

REKOMENDASI DARIPADA USDA BERRSERTA KAJIAN YANG DIBERIKAN BUKAN MENJADI BUKTI BAHAWA UBAT STATIN(UBAT UNTUK KURANGKAN KOLESTEROL DALAM BADAN) TIDAK PERLU UNTUK DIAMBIL.

Ia hanya menunjukkan kolesterol dalam permakanan hanya sedikit sahaja mempengaruhi tahap kolesterol dalam badan kita. Kebanyakkan kolesterol adalah dihasilkan oleh badan kita sendiri dan ubat statin menghalang penghasilan kolesterol tersebut.

Kolesterol yang tinggi dalam badan merupakan salah satu faktor risiko penyakit kardiovaskular. Sebab itu kebanyakkan mereka yang mempunyai penyakit FAMILIAL HYPERCHOLESTEROLEMIA, di mana mereka akan mempunyai kadar kolesterol yang tinggi dalam badan kebanyakkannya mati di awal usia disebabkan penyakit kardiovascular(sebagai contohnya serangan sakit jantung dan strok).

Ubat statin pula telah terbukti dalam mengurangkan risiko pesakit sebegini dan mengelakkan mereka daripada mengalami penyakit kardiovascular tersebut

Kolesterol di dalam diet tidak ataupun hanya mempengaruhi sedikit sahaja jumlah kolesterol di dalam badan. Tetapi bukanlah bermaksud anda boleh makan sesuka hati lemak haiwan dan juga telur. Sebab seperti dalam kajian tersebut nyatakan, pengambilan telur yang banyak juga boleh menyebabkan kencing manis.

1) Bagi mereka yang tidak mempunyai faktor risiko(sihat), anda boleh mengambil makanan yang mempunyai kolesterol seperti biasa. Tetapi hadkan juga pengambilan telur kerana ianya boleh menyebabkan kencing manis(seperti dalam kajian yang telah dibuat)

2) Manakala mereka yang mempunyai faktor risiko(seperti kencing manis, merokok), anda dinasihatkan untuk mengurangkan pengambilan makanan yang mempunyai kolesterol terutamanya telur.

3) Kurangkan pengambilan gula dan juga trans-fat(marjerin dan sebagainya) kerana ini akan meninggikan kandungan kolesterol LDL di dalam darah. Pengambilan lemak haiwan juga perlu dikurangkan kerana ia merupakan salah satu lemak tepu yang boleh meningkatkan kolesterol juga. ***Peningkatan kolesterol LDL boleh menyebabkan serangan sakit jantung dan stroke.

4) Pengambilan unsaturated fat seperti monounsaturated dan polyunsaturated fat merupakan pilihan yang bagus untuk mengurangkan kandungan kolesterol LDL dalam darah.

5) Elakkan mengambil produk yang tinggi omega-6 dan gula. Ini kerana ia akan meningkatkan kadar keradangan dalam badan dan menyebabkan kolesterol lebih senang terenap pada saluran darah dan menyebabkan atherosclerosis yang mempunyai risiko untuk mengalami penyakit cardiovascular seperti sakit jantung dan strok.

6) Kami ingin menekankan penggunaan Ubat STATIN adalah sangat relevan pada mereka yang mempunyai kolesterol yg tinggi dan mempunyai faktor risiko seperti kencing manis, darah tinggi, sejarah keluarga yang meninggal dunia pada usia muda disebabkan serangan sakit jantung, hypercholesterolaemia.

7) Kalau kolesterol tinggi sedikit, tapi tidak ada kencing manis, darah tinggi, sejarah sakit jantung dan tidak merokok, tak perlu makan ubat kolesterol pun takpe. Kawal menggunakan diet permakanan pun sudah cukup.

Robert H. Eckel, John M. Jakicic, Jamy D. Ard, Janet M. de Jesus, Nancy Houston Miller, Van S. Hubbard, I-Min Lee, Alice H. Lichtenstein, Catherine M. Loria, Barbara E. Millen, Cathy A. Nonas, Frank M. Sacks, Sidney C. Smith, Laura P. Svetkey, Thomas A. Wadden and Susan Z. Yanovski. 2013 AHA/ACC Guideline on Lifestyle Management to Reduce Cardiovascular Risk: A Report of the American College of Cardiology/American Heart Association Task Force on Practice GuidelinesScientific report of the 2015 Dietary Guidelines Advisory Committee, USDA.Shin JY1, Xun P, Nakamura Y, He K.Egg consumption in relation to risk of cardiovascular disease and diabetes: a systematic review and meta-analysis. Am J Clin Nutr. 2013 Jul;98(1):146-59. doi: 10.3945/ajcn.112.051318. Epub 2013 May 15.


BUKTI SAINS YANG MENUNJUKKAN PUNCA UTAMA KEPUPUSAN DINOSAUR PADA 65 JUTA TAHUN DAHULU.

Fossil dinosaur yang telah mati lebih 60 juta tahun dahulu

Gambar menunjukkan kedudukan jaluran asteroid di solar sistem kita.

Video simulasi menunjukkan kepupusan berskala besar hasil dairpada hentaman metorit.

Sejak penemuan fossil – fossil dinosaur oleh ahli – ahli paleontologi (salah satu cabang geologi) dalam skala yang besar, para saintis terutama ahli geologi sentiasa mencari sebab kenapa makhluk – makhluk ‘gigantic’ ini telah pupus dari permukaan bumi ini. Kira – kira 50 hingga 70% daripada keseluruhan jumlah spesis telah pupus termasuk haiwan dan tumbuhan pada 65 juta tahun dahulu.

Pada tahun 1980, seorang saintis bernama Luis Avarez (bukan Luis Suarez yang main bola tu!) telah menghasilkan teori ‘Alvarez Asteroid Impact Theory’ di mana dia berpendapat bahawa hentaman asteroid dengan diameter sehingga 10km adalah salah satu faktor besar dalam menyumbang ke arah kepupusan dinosaur. Sehingga kini, banyak bukti telah menunjukkan bahawa hentaman meteorit yang besar (asteroid) adalah punca terbesar dalam menyumbang kepada kepupusan dinosaur selain daripada letusan gunung berapi dan perubahan iklim yang sangat drastik.

Mungkin ada dikalangan masyarakat  yang sudah mendengar terma yang dipanggil ‘K-T mass extinction’ atau dalam bahasa melayunya ialah kepupusan besar-besaran K-T dimana K bermaksud singkatan ‘cretaceous period’ (145 – 65 jutaan tahun) manakala T pula singkatan untuk zaman tertiary (66 – 2.6 jutaan tahun).

Berdasarkan kajian sehingga kini, purata masa kepada berlakunya kepupusan besar-besaran ini adalah lebih kurang sekitar 65- 67 jutaan tahun. Umur ini menunjukkan bahawa ia berlaku di sepadan antara period cretaceous dan tertiary (sila rujuk dalam international chronostratigraphic chart).

Iridium (Ir) adalah salah satu unsur kimia dalam kumpulan platinum (unsur/logam peralihan). Kandungan Iridium adalah sangat jarang didapati di dalam kerak bumi (eart crust) tetapi mempunyai kandungan yang sangat tinggi di dalam asteroid. Iridium jarang didapati di dalam kerak bumi disebabkan unsur logam ini mempunyai ketumpatan yang tinggi dimana ia akan jatuh kebawah ke dalam mantel bumi selepas pembentukkan logamnya.

Saintis telah menjumpai satu lapisan batuan sedimen berumur sekitar 65 juta tahun yang mempunyai kandungan iridum yang sangat tinggi. Lokasi sample adalah di Gubbio, Italy. Rekod geologi ini jelas menunjukkan bahawa hetaman meteorite/asteroid telah berlaku pada waktu tersebut. Selain daripada kandungan iridium, batuan suevit dan stishovit juga boleh dilihat hasil daripada hentaman meteorit/asteroid ke batuan di kerak bumi.

Hentaman meteorit/asteroid tidak secara langsung menyebabkan kepupusan dinosaur. Akan tetapi hasil daripada hentaman itu juga menjadi penyebab utama yang menyumbang kepada kepupusan spesis yang dasyat. Hentaman asteroid terus ke permukaan bumi akan menyebabkan batuan – batuan akan hancur menjadi debuan dan wap dalam kuantiti yang sangat banyak.

Contoh yang boleh dilihat adalah seperti letusan gunung berapi tetapi kuantiti asap dan debuan yang sangat banyak. Debu-debu serta asap ini akan terapung dan melitupi lapisan atmosfera berskala global pada waktu yang lama (boleh mencapai beberapa tahun).

Penutupan lapisan atmosfera oleh debu dan asap ini akan menghalang cahaya matahari dari sampai ke permukaan bumi. Ini secara langsung akan menyebabkan permukaan bumi tidak mendapat haba dimana ia kana menyebabkan suhu bumi menurun dengan mendadak (cuaca yang sangat sejuk) dalam waktu yang lama akan menyebabkan hidupan tidak dapat meneruskan kehidupan. Keadaan persekitran cuaca yang sangat ekstrim ini akan menyebabkan kesan yang sangat negatif pada proses rantaian makanan sehingga menyebabkan berlakunya kepupusan spesis yang dasyat.

Kata Kunci: Hentaman Meteorit/Asteroid, K/T kepupusan skala besar (K/T mass extinction), batuan suevite,

SIngkapan batuan suevite. Batuan suevite adalah salah satu batuan yang terhasil daripada kesan hentaman meteorit (meteorit impact) yang telah mengubah ciri fizikal dan kimia batuan yang telah dihentam (batuan asal).

SIngkapan batuan yang menunjukkan lapisan batuan sedimentari yang mempunyai kandungan iridium yang tinggi (lapisan yang berwarna perang).

Kawah meteor Barringer di Arizona, USA. Kawah ini mempunyai diameter sepanjang 1km dengan kedalaman ~170m.

Penulis: Muhammad Hatta Roselee


Penemuan terbaru: Pengkaji sudah menemukan cara untuk kesan kanser dengan hanya mengambil darah sahaja.

Para saintis masa kini sedang menghasilkan satu ujian yang sangat sensitif dimana pada masa hadapan para doktor akan menggunakannya untuk mengesan kanser. Kajian ini telah diumumkan pada satu persidangan iaitu ‘American Society of Clinical Oncology Conference‘ di Chicago pada minggu lepas. Mereka mengatakan ini merupakan salah satu langkah besar untuk membuat ‘Liquid biopsies'(Biopsi daripada cecair manusia)

Untuk mengetahui seseorang itu mempunyai Kanser ataupun tidak, doktor selalunya akan mengambil biopsy daripada ketumbuhan. Ini kerana ketumbuhan boleh terbahagi kepada dua iaitu ‘benign’ ataupun ‘malignant’ dan perlu dibezakan sebab cara rawatan yang berbeza.

Ketumbuhan yang ‘benign’ merupakan ketumbuhan yang tidak terlampau berbahaya. Ia tidak merebak seperti kanser. Sebagai contoh Fibriadenoma dalam payu dara wanita. Ia bukan ketumbuhan yang dirisaukan. Jika ia tidak membesar, selalunya kita akan biar sahaja.

Ketumbuhan jenis ‘malignant’ adalah ketumbuhan yang berbahaya sebab ia boleh merosakkan tisu disekeliling kawasan ketumbuhan tersebut dan merebak ke tempat lain. Ketumbuhan jenis inilah yang kita panggil sebagai KANSER.

Cara untuk membezakan antara kedua ketumbuhan ini hanyalah dengan menggunakan biopsy. Iaitu kita akan mengambil sampel daripada kawasan tumor dan melihat karakter sel tersebut dibawah mikroskop. Jika ia mempunyai karakter seperti kanser, barulah kita akan setuju diagnosis seseorang itu adalah penyakit kanser.

Ada juga cara lain untuk melihat sama ada ketumbuhan itu kanser ataupun tidak sebagai dengan menggunakan mammogram, ultrasound, CT-scan dan juga MRI. Tetapi cara yang paling tepat adalah dengan mengambil biopsy. Tetapi sebelum biopsy diambil, doktor akan melihat daripada keputusan mammogram, ultrasound dan sebagainya adakah ia kemungkinan besar kanser ataupun tidak. Jika tidak, selalunya doktor akan suruh perhatikan ketumbuhan itu terlebih dahulu.

Biopsy liquid pula bermaksud dengan kita mengambil cecair daripada seorang manusia sebagai contoh darah, air luar, air kencing dan sebagainya untuk melihat sama ada seseorang itu mempunyai kanser ataupun tidak.

Teknik ini merupakan teknik yang sangat popular dan mendapat banyak sambutan daripada saintis. Ini kerana ia tidak akan melibatkan prosedur yang besar terhadap pesakit. Selalunya biopsy sesuatu tumor melibatkan pembedahan, pemotongan atau cucukan jarum yang besar untuk mengambil sampel ketumbuhan tersebut. Tetapi jika kita dapat bangunkan teknologi ‘liquid biopsy’ ini, maka kita tidak perlu menghadapi prosedur tersebut kecuali ketika ingin membuang ketumbuhan tersebut.

Ia berlainan dengan pemeriksaan yang dijalankan di makmal ataupun hospital dimana mereka memeriksa ‘Tumor marker'(penanda tumor). Tumor marker adalah enzim ataupun protein yang dihasilkan oleh sel-sel yang tertentu dan digunakan untuk pemerhatian sesuatu pesakit yang mempunyai kanser. Ia tidak digunakan untuk diagnosis sesuatu kanser kerana ketepatannya sangat rendah

Kita berbalik kepada penemuan terbaru ini. Bagaimana mereka mengesan kanser? Apabila darah melalui sesuatu kanser, sebahagian tisu mati daripada kanser tersebut akan masuk ke dalam darah termasuk DNA kanser tersebut. Mengikut teori, liquid biopsy sepatutnya semudah ambil darah pesakit untuk melihat DNA kanser tersebut dan kita dapat mengenal pasti kanser jenis apa. Tetapi macam biasa, ia tidak sebegitu mudah. Ini disebabkan jumlah DNA kanser itu terlampau sedikit berbanding isipadu darah dalam badan.

Bukan itu sahaja, tisu-tisu lain pun akan mengeluarkan sel yang mati bersama DNA nya yang menyebabkan pencarian DNA kanser tersebut semakin sukar

Tetapi para pengkaji telah menemui cara untuk mengatasi perkara tersebut dan telah menemui DNA-DNA kanser dalam sampel darah yang mereka tengah kaji. Walaupun ujian ini masih tidak begitu tepat, tetapi mereka berharap yang kajian seterusnya akan dapat meningkatkan ketepatan ujian ini hingga betul-betul boleh membuat diagnosa kanser terhadap pesakit tanpa melakukan biopsy yang biasa.

BUKAN ITU SAHAJA, MEREKA JUGA BERHARAP UJIAN INI MAMPU MENGESAN KANSER WALAUPUN SESEORANG ITU BELUM LAGI MEMPUNYAI SIMPTOM DISEBABKAN KANSER TERSEBUT. Ini kerana kebanyakkan pesakit yang sudah mempunyai simptom selalunya mempunyai tahapan kanser yang tinggi ataupun sudah merebak. Kewujudan ujian seperti ini dapat membuatkan para doktor merawat sesuatu kanser pada tahapan awal dan peratusan untuk pesakit tersebut hidup lebih lama dapat ditingkatkan.

Dr Pedram Razavi berserta ahli pengkaji yang lain mengambil darah daripada 123 pesakit kanser payu dara, kanser prostat dan kanser paru-paru dan mereka dapat mengesan 89 peratus DNA kanser daripada jumlah para peserta tersebut. Untuk kanser payu dara, ketepatannya meningkat hingga 97%. Ini membuatkan kajian dan ujian ini sangat menjadi perhatian para saintis dan juga doktor di seluruh dunia

Walaubagaimanapun, kajian ini barulah permulaan menggunakan sampel pesakit yang sedikit. Tetapi para pengkaji menyatakan bahawa penemuan ini memberi harapan yang besar pada dunia perubatan  untuk mengesan pesakit kanser dengan cara yang tidak menyakitkan.


Mandi tepung untuk rawat anak sakit, betul ke?

Ada yang menularkan berkenaan dengan mandi tepung yang dikatakan boleh merawat bayi yang asyik menangis waktu malam dan tak nak minum susu. Anda boleh baca perkongsian itu dibawah. Tetapi ia menjadi tanda tanya sama ada ia benar ataupun tidak mampu merawat masalah tersebut

Pertamanya saya nak komen apa yang terjadi pada bayi, kenapa ada bintik-bintik hitam dan sebagainya.

Perlu kita ketahui bahawa ketika bayi membesar, kulit bayi akan mengalami proses ‘kematangan kulit’. Pada ketika itu, sel pada kulit bayi akan banyak disebabkan pembahagian sel yang aktif untuk mematangankan kulit. Manakala, lapisan yang paling atas yang dikenali sebagai startum corneum dan terdiri daripada kulit mati akan cepat menebal. Lapisan yang atas stratum corenum yang mempunyai banyak kulit mati ini akan tercabut dengan sendirinya.

Bila air dikenakan pada kulit bayi dan digosok, lapisan atas stratum corneum itu akan tercabut dan terkumpul menjadi warna hitam sama seperti di dalam gambar di atas. Ia bukan disebabkan anak itu bermasalah, ia hanyalah sel kulit mati yang tercabut disebabkan aktiviti menggosok. Sama seperti daki pada badan

Keadaan ini boleh kita buat jugak kalau kita selalu tak sabun ketika mandi. Sebab sel kulit mati tidak akan tercabut kalau kita mandi macam tu sahaja.

Ada dua penjelasan yang mungkin kita boleh katakan1) Itu merupakan bulu roma bayi tersebut. Disebabkan ia menggunakan tepung + sedikit air, menyebabkan ia likat dan juga melekat kepada bulu roma tersebut

2) Penggunaan tepung juga akan menyebabkan ia likat dan bergumpal, apabila kita gosok-gosok pada kulit ataupun sesuatu permukaan ia akan menjadi butiran-butiran kecil sama seperti di dalam gambar di atas.

Ia bukanlah bulu yang tiba-tiba boleh keluar dengan panjangnya selepas kita menggunakan tepung. Kerana pemanjangan bulu roma tidak makan masa beberapa minit. Ia akan makan masa berhari-hari untuk panjang seperti itu.

Dalam post berkenaan juga ada menyatakan tentang perlunya cukur bulu lepas mandi tepung. Perlu diketahui bahawa bulu roma pun ada kegunaannya. Salah satu kegunaannya adalah untuk mengelakkan hilangnya haba daripada badan. Perasaan tak jika kita sejuk bulu roma kita akan berdiri?

Ia merupakan salah satu mekanisma badan untuk mengekalkan suhu di dalam badan. Dengan berdirinya bulu roma, haba akan terperangkap pada bahagian kulit dan suhu badan pun tidak akan menurun.

Ia mempunyai pelbagai sebab seperti sakit perut, lapar, menginginkan perhatian dan banyak lagi. Tetapi jika seseorang bayi itu menangis berterusan berjam-jam lama, wajib untuk dibawa ke hospital. Ini kerana kita risau ada penyakit yang serius seperti meningitis, encephalitis dan juga penyakit-penyakit yang lain. Kami akan cuba menulis tentang bayi yang menangis waktu malam.

Rujukan:1. Teresa Oranges, Valentina Dini, and Marco Romanelli. Skin Physiology of the Neonate and Infant: Clinical Implications. Adv Wound Care (New Rochelle). 2015 Oct 1; 4(10): 587–595. doi: 10.1089/wound.2015.0642


Betul ke minum kicap anak jadi hitam ataupun minum soya anak jadi putih?

“Jangan makan banyak sangat kicap tu. Nanti anak yang dikandung tu jadi gelap”, kata2 seorang ibu kepada anaknya yg sedang mengandung.

Ini merupakan salah satu tips orang terdahulu yang dikatakan boleh mengelakkan anak mendapat kulit yg gelap.

Malah ada yg menyatakan, air kacang soya yang putih boleh membuatkan anak menjadi putih jika selalu meminumnya ketika mengandung.

IRONINYA, KEDUA-DUA BAHAN TERSEBUT IAITU KICAP DAN AIR KACANG SOYA INI BERASAL DRPD TUMBUHAN YANG SAMA IAITU SOYA.

Persoalannya disini, adakah benar dgn memakan ataupun meminum bahan yg mempunyai warna gelap dan putih itu akan mempengaruhi warna kulit kanak-kanak?

Kecerahan kulit sebenarnya bergantung kepada genetik

Disini kami ingin menyatakan beberapa fakta.1. Warna makanan yg diambil tidak akan mempengaruhi warna kulit pada bayi. Ini kerana sistem penghadaman di dalam badan tidaklah bersambung dgn rahim. Makanan yg dimakan akan dicernakan di dalam sistem penghadaman dan di serap ke dalam badan.

Molekul yg sudah tercerna inilah yg akan diberikan kepada bayi melalui uri(placenta). Penggunaan molekul tersebut tidaklah akan mempengaruhi warna kulit

2. Warna kulit yang gelap adalah disebabkan kehadiran kompaun melanin yg terhasil drpd sel melanocytes. Ada sesetengah orang yg mempunyai masalah dalam penghasilan kompoun ini dan kulit mereka akan kelihatan sangat putih. Bukan setakat itu, rambut dan kening mereka juga akan kelihatan putih disebabkan kompaun melanin juga banyak pada tempat tersebut. Mereka yang ada masalah ini dikatakan mempunyai penyakit ‘Albino’.

Melanin merupakan kompaun yang dihasilkan oleh melanocytes yang menyebabkan kulit menjadi gelap

3. Kuantiti kompaun melanin yg dihasilkan inilah yg akan menentukan kecerahan dan gelapnya kulit seseorang. Dan perkara ini bergantung kepada genetik.

Sebagai tambahan, warna kulit diperturunkan kepada anak kita melalui ‘polygenic inheritence’. Bermaksud ada beberapa ‘gene’ pada baka kita yg terlibat dalam warna kulit. Berlainan pula bagi jenis darah. Ia hanya melibatkan sepasang ‘gene’. Iaitu satu drpd ayah dan satu lagi drpd ibu.

A mewakili gene yg akan menyebabkan kulit GELAP

a mewakili gene yg akan menyebabkan kulit CERAH

Seorang rakyat afrika mempunyai kulit warna yg sangat gelap:Kita anggap semuanya genenya adalah mewakili gelap iaituAA AA AA

Saya tulis AA tu secara berpasangan disebabkan satu gene drpd ayah dan satu lagi gene drpd ibu.Ada 3 pasangan disebabkan ‘polygenic inheritence’ seperti yg saya terangkan di atas.

Dia kahwin dgn perempuan eropah yg sangat cerah:Kita anggap semuanya gene warna kulitnya mewakili yg cerah sahaja:aa aa aa

Anak yg akan terhasil akan mempunyai warna kulit di antara cerah dan gelap. Maksudnya tidak terlampau cerah ataupun gelap disebabkan genetik anaknya telah bercampur iaitu: Aa Aa Aa

Carta yang menunjukkan genetik warna kulit

Oleh itu, penyelesaian sebenar untuk mendapatkan anak yg putih adalah berkahwin dgn orang yg mempunyai kulit yg putih.

Tetapi diingatkan yang hitam itu juga manis.

Harap artikel ini bermanfaat

Artikel Mitos yang Lain


Adakah produk yang berasaskan COLLAGEN, boleh menghilangkan kedutan di muka?

Mutakhir ini ramai yang mencanangkan produk collagen mampu menegangkan dan membuat kulit muka kelihatan cantik dan muda.

Berbagai-bagai testimoni diberikan untuk menunjukkan bahawa produk ini benar-benar berkesan. Tetapi adakah ianya benar mampu menegangkan kulit malah mengembalikan wajah kepada usia remaja.

Seperti yang kita semua tahu, kulit kita terdiri daripada berbagai bahan termasuklah collagen iaitu sejenis protein. Collagen lah yang akan membuatkan kulit kita lebih anjal. Apabila semakin meningkat usia, collagen pada bahagian kulit dikatakan semakin berkurangan menyebabkan kulit menjadi kurang anjal dan kedutan semakin bertambah.

Disebabkan perkara tersebut, masyarakat terutamanya kaum wanita sedaya upaya mengambil pelbagai produk  supplement untuk menambahkan collagen dalam kulit termasuklah produk yang berasaskan kolagen itu sendiri.

Dan perlu diketahui bahawa kolagen merupakan salah satu jenis protein seperti mana protein yg terdapat di dalam daging haiwan. Protein ini(collagen) apabila memasuki saluran pencernaan akan diuraikan kepada unit asas protein iaitu amino acid.

Sama sahaja jika kita makan protein lain. Kandungan amino acid dalam protein termasuklah collagen selalunya adalah sama. Cuma cara susunan amino acid yang membentuk protein itu sahaja yang berlainan

***Amino acid merupakan unit asas kepada protein. Sama seperti kanji. unit asas kanji adalah glukosa

Oleh itu tiada beza jika anda ambil protein daripada daging ataupun daripada collagen itu sendiri. Sebab akhirnya ia akan membentuk amino acid juga.

Orang kita selalu salah sangka apabila kita ambil banyak kolagen, maka kolagen itulah yang akan diserap terus masuk ke bahagian kulit. Itu adalah kefahaman yang salah.

Kolagen pada bahagian kulit manusia sebenarnya dihasilkan oleh sel badan kita sendiri. Sel ini akan menggunakan unit-unit asas protein iaitu amino acid untuk dijadikan kolagen yg akan membina struktur kulit. Bukan terus daripada kolagen yg kita makan tu.

Kajian berkenaan collagen dan kesan pada kulit

Pada tahun 2014, satu kajian klinikal berkenaan keberkesanan kolagen pada kulit manusia telah dilakukan dan kajian ini menggunakan cara kajian ‘Double blinded placebo- controlled trial‘.

Jika kita belajar berkenaan dgn jenis-henis kajian, double blinded placebo-controlled study merupakan salah satu kajian klinikal yang boleh dikatakan tepat.

Dalam kajian ini mereka menggunakan collagen type I daripada porcine(drpd babi) untuk diberikan kepada peserta. mereka akan memeriksa keanjalan kulit, kelembapan kulit, kedutan kulit dan beberapa perkara lagi. Pemeriksaan tersebut dilakukan pada minggu ke-4 dan ke-8 setelah mengambil produk itu setiap hari.

Keputusannya, hanya keanjalan kulit sahaja yang bertambah. Manakala, kedutan, kelembapan muka dan lain2 ujian adalah sama sahaja. Walaubagaimanapun, kajian ini tidak boleh dipukul rata untuk semua jenis collagen disebabkan kajian ini menggunakan jenis collagen yg spesifik.

Kesimpulan1) Produk kolagen sendiri tidak membantu menghilangkan kedutan pada kulit. Tetapi ia membantu dalam memberi keanjalan pada kulit.

2) Kolagen hanyalah sejenis protein seperti protein yg berada di dalam daging lembu, ayam dan ikan

3) Membanyakkan pengambilan anti-oxidant seperti Vitamin C dapat membantu dalam pemulihan kulit. Ini kerana ia akan membantu dalam penghasilan kolagen dan membetulkan balik tona kulit muka.

(1)Proksch E.a · Segger D.c · Degwert J.c · Schunck M.b · Zague V.d · Oesser S.b. Oral Supplementation of Specific Collagen Peptides Has Beneficial Effects on Human Skin Physiology: A Double-Blind, Placebo-Controlled Study. Department of Dermatology, University of Kiel, and bCRI, Collagen Research Institute, Kiel. Skin Investigation and Technology, Hamburg, Germany; Department of Cell and Developmental Biology, Institute of Biomedical Sciences, University of São Paulo, São Paulo, Brazil. Skin Pharmacol Physiol 2014;27:47-55 (DOI:10.1159/000351376)


BERITA BAIK. Penyakit ALAHAN DAN ASMA mungkin boleh disembuhkan

Jika anda mempunyai asma ketika kecil anda berkemungkinan akan membawa penyakit tersebut hingga ke akhir hayat. Bukan setakat itu, anda juga mungkin akan menurunkan penyakit tersebut kepada keturunan anda. Boleh dikatakan, asma ini merupakan penyakit sepanjang hidup dan juga sepanjang keturunan di bawah kita

Dan malangnya lagi, asma merupakan salah satu penyakit yang terletak di dalam penyakit alahan(allergy/atopy). Oleh itu, sesiapa yang mempunyai asma, berkemungkinan juga mempunyai penyakit alahan yang lain seperti resdung(istilah perubatannya allergic rhinitis), Ekzema, allergic conjunctivitis, allergic dermatitis dan beberapa penyakit alahan lagi.

Mereka yang mempunyai alahan akan mempunyai simptom alahan yang berulang-ulang. Ia kadang-kadang mengganggu prestasi kerja seseorang dan pelajaran seseorang membuatkan penyakit ini

Berita baik bagi pesakit allahan

Selepas kita mendengar berita buruk, kita dengar pula berita baik. Para saintis di Univesiti Queensland, Australia mengatakan bahawa mereka telah menjumpai cara untuk menyelesaikan masalah alahan iaitu dengan cara menutup suis masalah imun yang menyebabkan penyakit alahan.

Penemuan tersebut telah diterbitkan dalam journal JCI insight. Mereka mengatakan bahawa penemuan ini mungkin akan membuatkan sesetengah orang yang alahan yang teruk terhadap kacang dan kerang tidak perlu lagi risau ketika mengambil makanan tersebut

Tekniknya adalah dengan memadamkan memori daripada sel imun yang dikenali sebagai T-cells. Memori daripada t-cells inilah yang membuatkan sesentengah rawatan menjadi sukar. Tetapi dengan menggunakan terapi imun(immunotherapy), kumpulan saintis tersebut mampu menghilangkan sensitiviti imun sistem itu terhadap bahan yang pesakit itu alah dan memberikan perlindungan yang kekal kepada pesakit.

(T cells merupakan sel imun yang diaktifkan ketika mana terdedah kepada Allergen iaitu bahan yang kita alah kepadanya. Apabila T cells telah diaktifkan dan mempunyai memori kepada allergen tersebut, maka setiap kali terdedah kepada bahan itu t cells akan memulakan reaksi di dalam badan yang menyebabkan simptom alahan)

“Apabila seseorang itu mempunyai alahan ataupun serangan asma, simptom yang mereka hadapi adalah disebabkan imun sel(T-cells) yang bereaksi dengan protein yang terdapat di dalam allergen “, kata Professor Ray Steptoe, ketua saintis kepada kajian tersebut.

Dalam kajian tersebut, saintis menggunakan stem cells daripada pesakit, dan memasukkan genetik yang spesifik untuk memadamkan memori tentang sensitivi sel tersebut kepada sesuatu allergen. Oleh itu, apabila pesakit itu didedahkan balik kepada allegen tersebut, ia boleh menghalang alahan itu daripada berlaku balik.

Sebelum ini rawatan lebih kepada menghalang seseorang yang sudah terkena allergen daripada memperolehi simptom alahan. Ataupun rawatan yang merawat simptom alahan tersebut. Tetapi dengan kajian ini, penyakit alahan itu sendiri boleh disembuhkan daripada seseorang pesakit

TETAPI PADA KETIKA INI, KAJIAN ITU BARU PADA FASA PRA-KLINIKAL. BERMAKSUD IA MASIH TIDAK DIJALANKAN KEPADA MANUSIA. Kumpulan saintis tersebut baru sahaja menjalankan kajian tersebut pada tikus makmal. Langkah seterusnya yang mereka ingin buat adalah mencubanya pada sel manusia di dalam makmal.

Walaupun ia masih pada fasa pra-klinikal, tetapi kajian ini merupakan salah satu pintu yang menunjukkan bahawa penyakit alahan dan asma masih boleh disembuhkan secara sepenuhnya.


Minum air kosong terbukti menurunkan berat badan. Korang tahu tak?

Air kosong merupakan salah satu bahan yang tidak mempunyai kalori. Meminum air kosong tidak akan menyebabkan seseorang itu gemuk. Tetapi yang menariknya adakah anda mengetahui bahawa meminum air kosong mampu menurunkan berat badan anda tanpa anda perlu bersenam.

Kajian pada bilangan subjek yang kecil

Pada 2003, satu kajian berkenaan air kosong telah dilakukan dan kajian tersebut telah masuk ke dalam journal berprestij iaitu ‘The Journal of Clincal Endocrinology anda Metabolism’. Para saintis yang terlibat dalam kajian tersebut menemukan bahawa dengan hanya meminum air sebanyak 500ml, ia boleh menaikkan metabolisma badan sehingga 30% dalam subjek perempuan dan lelaki. Kesan kepada kadar metabolisma tersebut boleh dilihat pada 10 minit awal dan menjadi maksimum pada 30-40 minit. Kadaar metabolisma yang tinggi itu juga boleh bertahan sehingga 1 jam.

Kita mengetahui bahawa untuk mengurangkan berat badan, seseorang itu perlu meningkatkan kadar metabolisma badannya untuk membakar lemak. Dan di dalam kajian tersebut jelas menunjukkan kadar metabolisma seseorang itu meningkat apabila dia meminum air.

Kajian permulaan ini sebenarnya memberi petanda kemungkinan perangai meminum air kosong secara kerap mungkin boleh mengurangkan berat badan seseorang.

Kajian pada bilangan subjek yang lebih besar

Kajian sebelum ini dikuatkan lagi dengan keputusan kajian pada tahun 2013. Dalam kajian tersebut mereka mengambil 50 orang peserta perempuan yang obes dan mereka disuruh meminum air sebanyak 500ml untuk 3 kali sehari. Iaitu bersamaan 1500ml dalam sehari.

Kajian ini dilakukan selama 8 minggu dan keputusan kajian mendapati ianya terbukti mampu mengurangkan berat badan dan juga body mass index(BMI) seseorang

Bagaimana ia mengurangkan berat badan?

Saintis mengatakan mekanisma pengurangan berat badan ini adalah disebabkan kadar metabolisma yang meningkat selepas pengambilan air dan salah satu sistem saraf yang terlibat dalam meningkatkan kadar metabolisma adalah saraf sympathetic

Seperti yang kita tahu pengaktifan saraf sympathetic ini akan menyebabkan ‘mode’ badan berubah kepada ‘fight and flight'(berlawan atau melarikan diri). Selalunya orang yang tengah marah nak bergaduh ataupun takut dan ingin melarikan diri akan mengaktifkan sistem saraf ini. Ia akan meningkatkan kadar denyutan nadi, meningkatkan kandungan glukosa dalam darah dan akan meningkatkan penggunaan lemak untuk penghasilan tenaga.

Itulah yang terjadi setelah kita meminum air kosong, iaitu ia akan mengaktifkan minoriti saraf sympathetic dalam badan kita dan menyebabkan kadar metabolisma menjadi tinggi seterusnya menyebabkan lemak dalam badan diuraikan. Lalu berat badan pun semakin turun.

Minum air kosong secara konsisten berserta kawalan diet seperti biasa sepatutnya sudah mampu menurunkan berat badan seseorang. Kombinasi dengan senaman yang konsisten juga akan membuatkan penurunan berat badan menjadi lebih efektif bagi seseorang

Rujukan:
1. Boschmann M, Steiniger J, Hille U, Tank J, Adams F, Sharma AM, Klaus S, Luft FC, Jordan J. Water-induced thermogenesis. J Clin Endocrinol Metab. 2003 Dec;88(12):6015-9.
2. Vinu A. Vij and Anjali S. Joshi. Effect of ‘Water Induced Thermogenesis’ on Body Weight, Body Mass Index and Body Composition of Overweight Subjects. J Clin Diagn Res. 2013 Sep; 7(9): 1894–1896. Published online 2013 Sep 10. doi: 10.7860/JCDR/2013/5862.3344


Minum air sejuk lepas makan boleh menyebabkan gemuk ke?

Kepercayaan ini sudah lama bertapak di dalam masyarakat dimana kita percaya bahaya meminum air lepas makan merupakan punca kepada obesiti. Penjelasan yang diberikan oleh mereka yang mempercayai perkara ini adalah mereka percaya bahawa jika air sejuk diminum selepas makan ia akan menyebabkan lemak menjadi beku dan kemudian menjadi lemak pada bahagian perut. Inilah punca oebsiti kata mereka.

Tetapi sebelum kita sentuh bab itu, mari kita bincangkan berkenaan dengan penyerapan lemak dalam saluran permakanan manusia

Perlu diketahui bahawa lemak terdiri daripada 2 kompaun iaitu glycerol dan fatty acid yang bergabung menjadi triglyceride. Triglyceride inilah lemak yang kita katakan sebelum ini. Disebabkan triglyceride bersifat hydrophobic(takut kepada air), ini membuatkan ia tidak larut di dalam air. Sedangkan enzim lipase yang digunakan untuk menguraikan lemak tersebut adalah jenis yang larut dalam air sahaja.

Gabungan glycerol dan 3 kompaun fatty acid akan menghasilkan kompaun triglyceride(lemak)

Badan mengatasi perkara ini dengan merembaskan garam hempedu yang akan membuatkan gumpalan lemak tadi pecah menjadi gumpalan yang kecil. Gumpalan yang kecil ini akan meningkatkan luas permukaan untuk enzim lipase menguraikan lemak tersebut.

Ketika mana ia telah diuraikan menjadi glycerol dan fatty acid, barulah ia akan diserap oleh dinding usus dan akan dibawa ke seluruh anggota badan yang lain untuk digunakan sebagai tenaga ataupun tempat penyimpanan tenaga seperti lemak.

Jika lemak terlebih simpan, itulah penyebab kepada obesiti

Pada bahagian kiri, gumpalan lemak dipecahkan menjadi gumpalan kecil menggunakan garam hempedu(bile salt). Ini akan menambahkan luas permukaan untuk tindakakan enzim lipase. Enzim lipase akan menguraikan lemat tadi menjadi fatty acids dan glycerol. Free fatty acid ini pula akan diserap ke dalam permukaan sel usus untuk dihantar ke bahagian badan yang lain menggunakan chylomicrons

Minum air sejuk penyebab obesiti ke?

Sebelum ini dikatakan minum air sejuk akan menyebabkan penggumpalan lemak yang tidak boleh dicernakan oleh badan dan menyebabkan ia berkumpul di perut dan menjadi penyebab kepada obesiti.

Tetapi seperti penerangan saya di atas, syarat pertama untuk dia menjadi lemak di dalam badan kita, perlulah ia dicernakan dan diserap terlebih dahulu. Kemudian barula ia akan dibawak kepada bahagian badan yang lain dan berkumpul disitu menjadi lemak. Tetapi, jika ia masih dalam gumpalan lemak, sudah tentu ia tidak boleh diserap oleh badan dan badan tidak akan menjadi obes sepatutnya

Oleh itu, perlu kita faham bahawa minum air sejuk tidak menyebabkan kegemukkan malah ada juga kajian yang menyatakan jika kita meminum air yang sedikit sejuk, ia akan meningkatkan metabolisma badan kita dan menyebabkan penurunan berat badan. Bukan peningkatan berat badan

Sebagai tambahan, air kosong tidak mempunyai sebarang kalori di dalamnya. Bermaksud ia tidak mempunyai apa-apa tenaga untuk ditukarkan kepada lemak.

Jadi jika anda ingin minum air sejuk, silakan.


Betul ke Mikrob Ada Kaitan Dengan Penyakit Bipolar?

Muthakhir ini para saintis telah mengambil jalan untuk mencari perkaitan bagaimana kandungan mikboes yang hidup dalam badan dapat memberi impak pada kesihatan mental.

Kajian yang diterbitkan di dalam Journal of Psychiatric Research telah membuktikan bahawa populasi mikrobes di dalam perut memainkan peranan kepada penyakit bipolar. Kajian ini telah dijalankan ke atas 115 individu yang didiagnosis dengan bipolar, dan dibandingkan dengan 64 individu sihat; di mana kandungan microbiome perut kedua-dua kumpulan ini dikaji secara mendalam.

Secara umumnya, kumpulan pesakit bipolar ini menunjukkan pengurangan kandungan mikrobial baik yang dikenali sebagai Faecalibacterium – di mana penurunan paras komuniti bakteria ini dikaitan dengan ciri-ciri bipolar.

Walaupun kumpulan kajian ini mengambil ubat bagi mengurangkan gejala bipolar – berkemungkinan dapat memberi kesan sampingan kepada kajian, faktor diet sebenarnya berkait rapat dengan komposisi bakteria dari genus Faecalibacterium ini.

Sebagai langkah susulan, kumpulan ini sedang mengambil langkah ke depan untuk mengkaji bagaimana kesan diet secara klinikal ke atas kumpulan pesakit bipolar ini. Mereka menggunakan diet yang tinggi dengan lemak yang sihat bagi memupuk mikrob sihat dalam mengurangkan kesan-kesan ke atas pesakit bipolar.

Simon J. Evansa, , ,Christine M. Bassisd,Robert Heind,Shervin Assaria,Stephanie A. Flowersb,Marisa B. Kellya,Vince B. Youngc, d,Vicky E. Ellingrodb,Melvin G. McInnisa


Betul ke wujud ‘Healing Crisis’ dalam pengambilan produk kesihatan??

“Cik Qu, saya punya jerawat menjadi-jadilah lepas ambil produk yang Cik Qu jual ni. Kenapa jadi teruk macam ni ye?, tanya Cik Bedah.

“Ehhhh. Ini reaksi normal Cik Bedah oooiiii. Kebanyakkan yang pakai produk Cik Qu dia akan tumbuh jerawat banyak-banyak dulu. Lepas 2 minggu pakai barulah jerawat tu hilang. Inilah namanya Healing Crisis ataupun dalam bahasa melayunya krisis penyembuhan. Dia nak keluarkan segala toksin dalam badan tu. Lepas keluar semua toksin dalam badan tu barulah badan akan jadi sihat”, jelas Cik Qu panjang lebar.

Cik Bedah pun pergi meninggalkan Cik Qu dengan hati yang puas selepas di terangkan berkenaan ‘Healing Crisis’ tersebut.

Datang pula Cik Ta.

“Cik Qu ooiiii. Habis muka Cik Ta berparut berlubang-lubang ni Kak. Macam mana nak jumpa orang ramai ni. Cik Qu Kata jerawat tu proses ‘Healing Crisis’. Tapi tak sangka pulak sampai berlubang-lubang macam nih. Ini pun ambil antibiotik daripada doktor. Doktor kata dah ada jangkitan kuman kat muka akak ni”, Cik Ta pula menceritakan masalahnya kepada Cik Qu si peniaga produk kosmetik dan makanan kesihatan.

“Oiiii. Cik Ta itulah proses ‘Healing Crisis’. Semua toxin telah dibuang daripada jerawat tu. Jerawat yang menimbun tu sebenarnya petunjuk Cik Ta teramatlah banyak toxin dalam badan. Takpe. Saya bantu Cik Ta dengan memperkenalkan produk baru saya iaitu krim penghilang parut. Banyak Vitamin C semula jadi dalamnya”, Jelas Cik Qu.

Cik Ta pun pulang dengan produk ‘Krim Penghilang parut’ dan berharap agar parutnya hilang dengan produk tersebut

Dan kitaran itu berulang-ulang disebabkan wujudnya istilah ‘Healing Crisis’

Healing Crisis(Krisis Penyembuhan) merupakan salah satu istilah yang selalu digunakan bagi penjual produk supplement dan juga yang memberi khidmat rawatan alternatif.

Healing Krisis dikatakan berlaku apabila taraf kesihatan seseorang berkurangan setelah mengambil produk kesihatan. Selalunya penjual produk akan menafikan bahawa produk mereka mempunyai KESAN SAMPINGAN.

Sebagai contoh setelah menggunakan Produk A, Jerawat sesoarang itu bertambah dengan banyaknya. Penjual produk mesti akan kata bahawa itu adalah Healing Crisis dan ‘Fakta’ paling utama yang akan disogokkan pada pengguna adalah kesan sampingan yang dialami itu merupakan CARA BADAN UNTUK MENGELUARKAN TOKSIN.

Bukan setakat itu, kebanyakkan yang menjual produk kesihatan percaya semakin teruk keadaan Healing Crisis seseorang, dikatakan semakin banyaklah toksin yang hendak dikeluarkan daripada badan.

Sebagai tambahan, healing crisis juga mempunyai nama lain seperti Detox Reaction, Cleansing Reaction ataupun Jarisch-Herxheimer reaction.

Kesan sampingan juga boleh menyebabkan kulit jadi seperti ini

Healing Crisis merupakan salah satu istilah yang diubah-suai supaya orang biasa boleh faham. Istilah asal bagi healing crisis adalah Jarisch-Herxheimer reaction.

Jarisch-Herxheimer reaction merupakan satu tindak balas yang berlaku disebabkan kematian sel-sel bakteria di dalam badan. Lebih spesifik lagi keadaan ini berlaku dalam jangkitan bakteria jenis spirochete sahaja. Kematian sel-sel bakteria ini akan melepaskan satu bahan yang dipanggil sebagai ‘Endotoxin’ dan akan merangsang sel darah putih untuk merembeskan bahan yang menyebabkan keradangan(Inflammation).

Rembesan bahan daripada sel darah putih inilah yang akan menyebabkan berlakunya beberapa simptom seperti demam, sejuk dan menggeletar, tekanan darah rendah, sakit kepala, berpeluh-peluh, jantung berdegup kencang dan beberapa simptom lain.

Reaksi ini dijumpai oleh Adolf Jarisch pada 1895 dan 7 tahun kemudian oleh Kalr Herxheimer. Mereka merupakan doktor pakar kulit ketika itu. Tindak balas pada manusia ini dijumpai apabila pesakit yang mempunyai syphillis dirawat dengan menggunakan mercury

Syphillis merupakan penyakit kelamin disebabkan jangkitan bakteria Triponema Pallidum. Ketika merawat pesakit dengan menggunakan mercury, 75% daripada pesakit mengalami simptom-simptom seperti yang saya katakan di atas.

Setelah 12 – 24 jam, simptom-simptom tersebut akan hilang dan pesakit akan menjadi normal semula.

Kesan sampingan inilah dinamakan sebagai Jarisch-Herxheimer reaction sempena nama doktor yang menemui perkara tersebut.

Healing Crisis ataupun Jarisch-Herxheimer reaction merupakan tindak balas badan yang berlaku disebabkan kematian sel bakteria yang melepaskan endotoxin ke dalam saluran darah.

Manakala, di dalam pengambilan produk kesihatan pula ia tidak langsung melibatkan kematian bakteria kerana bahan-bahan tersebut tidaklah boleh membunuh bakteria spirochete. Malah, kegunaan produk tersebut selalunya hanya melibatkan majoriti orang yang sihat.

Oleh itu, kesan buruk yang berlaku disebabkan pengambilan produk kesihatan tidak boleh dikaitkan dengan Healing Crisis. Tetapi kita boleh katakan ia merupakan kesan sampingan(side effect) yang terhasil daripada bahan-bahan di dalam produk tersebut.

Beberapa tahun kebelakangan ini, sudah banyak kes yang melibatkan kesan sampingan yang teruk disebabkan pengambilan produk kesihatan terutamanya yang tidak berdaftar dengan Kementerian Kesihatan Malaysia. Malah ada yang berani meletakkan bahan-bahan terlarang ke dalam produk mereka seperti steroid dan juga mercury.

Bahan-bahan terlarang inilah yang mendatangkan kesan yang buruk kepada pengguna.

Jadi selepas ini jika anda mengalami kesan sampingan yang sangat teruk selepas penggunaan sesuatu produk kesihatan, anda boleh membuat aduan kepada bahagian aduan AGENSI REGULATORI FARMASI NEGARA. Cara-cara untuk melaporkan ada ditunjukkan di laman web Medical Mythbuster Malaysia. Boleh rujuk link tersebut.

Jangan percaya istilah ‘Healing Crisis’ yang di war-warkan oleh mereka. Kerana yang akan menderita nanti adalah anda.

Rujukan:1) Proposed mechanisms and preventative options ofJarisch–Herxheimer reactionsM. W. Pound Pharm BCPS and D. B. Maya Pharm BCPS. Journal of Clinical Pharmacy and Therapeutics (2005) 30, 291–295